text:
Den su entrevista den Focus Digital Magazine na november aña pasa, Robin Croes, director/fundado di Miss Youth Aruba, a bisa cu nan lo prepara mas duro cu nunca pa e certamen di Miss Youth Aruba 2021. Originalmente na 2020 nan lo a celebra e prome lustro, practicamente tabata cla pa start sali, pero nos a drenta den e pandemia/lockdown. E tabata poco frustrante, pero no por a haci nada. E aña aki si nan a dicidi di sigui cu ne.
E unico adaptacion ta e total di persona cu lo por bay den Renaissance Convention Center, normalmente nan ta sold out e anochi cu 800 persona. Mirando ainda nos ta den un pandemia y mester sigui tur regla di DVG, lo tin menos persona door di social distancing, pero voor de rest tur cos lo sigui normal, manteniendo semper tur protocol di DVG, y e salud di nan candidatanan. Durante e instalacion di e 13 candidatanan dia 17 di april, e publico a haya un glimpse caba di kico por spera e anochi final dia 3 di juli. E tema pa celebra e prome lustro di e certamen ta ‘Viva la Fiesta’ y lo ta un anochi di celebracion cu hopi fantasia y briyo celebrando nan di 1 lustro en grandi. Un show al estilo Las Vegas. Tur e ex-reinanan lo haci un show hunto cu e actual candidatanan.
Mirando awendia e exito cu nan a logra, esaki na su inicio tabata manera tur baby cu ta cuminsa gatia, asina Robin ta bisa cu el a cuminsa cu e certamen. Ta gatia poco poco riba su mesun forsa. E no tabata facil pero tampoco imposibel. Di tur e añanan tras di lomba bo ta siña di bo foutnan, y cada aña bo ta ‘challenge’ bo mes pa ta miho cu e aña anterior. Ora bo ta traha cu amor y cu positivismo, esaki ta bin bek pa bo. Cu awe e por bisa cu Miss Youth Aruba ta super exitoso y ta wordo considera e miho certamen di beyesa aki na Aruba.
E idea pa crea e certamen aki tabata t’ey semper, pero nunca prome Robin a durf di tuma e iniciativa. Semper e tabata manda candidata pa otro certamen, pero na 2016 el a haya e oportunidad pa realisa Miss Teen Aruba. Na 2017 el a bin cu su mesun concepto, fundacion y certamen. Pues na 2017 su baby a nace; Miss Youth Aruba bou di Miss Teen Aruba Foundation.
E LOGRANAN INTERNACIONAL DI MISS YOUTH ARUBA
2017: Celine Shipley – 1st R’Up MYA 2017, a representa Aruba na Curacao den Miss Teen International H2O 2017, el a keda como primera finalista tambe ganando Best National Costume
2018: Sharlena Clarinda – 4th R’up MYA 2017 y tambe Miss Youth Model 2017, a representa Aruba na Republica Dominicana den Princess World International y a keda como e maximo ganadora ganando mas di 10 premio.
2018: Damaris Roga – 3rd R’up MYA 2017, a representa Aruba den e certamen Teen Reina Internacional de Los Mares Y Turismo y a posiciona su mes como 1st Runner Up
2018: Shanty Kanhai – Miss Youth Aruba 2017, a biaha pa Ecuador y a gana e titulo maximo di Miss Teen Earth y Teen Model.
2019: Odalys Rivero – 4th R’Up MYA 2018, a representa Aruba na Miss Turismo Mundial y a keda como Princesa Turismo 2019.
2020: Alexia Chin – 4th R’Up MYA 2019, a representa Aruba pa prome biaha den un certamen virtual y por cierto e prome certamen virtual internacional y a keda como Vi-Reina Reina Virtual Internacional 2020. Alexia ta den pleno preparacion pa bay representa Aruba na Costa Rica na augustus awo, den e certamen di Reina Internacional de los Mares y Turismo 2021.
2020: Daniela Rodriguez – Miss Youth Empowerment 2019, a sa di conkista e titulo di Top Of The World Aruba 2020.


c: text/html

text:
Dialuna Gobierno di Curacao a registra 45 caso positivo nobo di corona virus. Total tin 1216 persona activo. Den hospital...Read more
Willemstad Curacao: Diasabra Curacao a registra 112 caso positivo nobo. Total tin 1351 persona activo. Den hospital tin 17 persona...Read more
Willemstad Curacao: Diasabra den oranan di mainta na Witte Weg habitante a lanta y topa cu perforacionnan di bala na...Read more
Willemstad: Dialuna Gobierno di Curacao a informa cu tin 44 caso positivo nobo di e 1361 test cu a keda...Read more
Willemstad Curacao: Den un comunicado di gobierno di Curacao a anuncia cu lo tin cambio den tarifa di Mogas 95...Read more
Willemstad Curacao: Diaranson Curacao a registra 272 caso positivo nobo di e 2406 persona cu a bay test. Caso activo...Read more
Willemstad Curacao: Defensa den Region Karibe tin un barku patruyero na su disposihon atrobe. E barku di Marina Zijner...Read more
Willemstad Curacao: Djaluna mainta tempran alrededor di 04:00 a drenta notifikashon ku tabatin un kandela den un di ala di...Read more
Willemstad: Djaweps 20 di yanüari 2022 alrededor di 12.10’or, Sentral di Polis a dirigí unidat di Barber pa Playa di...Read more
Willemstad: Djaluna 17 di yanüari 2022 alrededor di 20:17, Sentral di Polis a risibí diferente yamada di un aksidente bastante...Read more
Willemstad Curacao: Riba social media diadomingo tabata core un video di un homber cu a lanta cu oficialnan y tabata...Read more
Willemstad: Gobierno di Curacao den oranan di anochi a informa cu a registra 339 caso positivo nobo di 2336 persona...Read more
Willemstad: Diabierna den oranan di anochi laat Gobierno di Curacao a saca e tabel di e ultimo informacion di Corona...Read more
Willemstad: Diahuebs te den oranan di anochi Gobierno di Curacao a saca e tabel di corona debi cu mas di...Read more
Willemstad: Curacao ta casi yega 10.000 caso activo. Dialuna a registra 407 caso positivo nobo, total tin 9027 persona activo,...Read more
Willemstad Curacao: Curacao a registra 749 caso positivo nobo, di e 3137 persona cu a bay test. Total tin 8801...Read more
Willemstad: Diabierna Curacao a registra 964 caso positivo nobo di Corona Virus. Total tin 7567 persona activo riba e isla...Read more
Diahuebs Curacao a registra un cantidad grandi di caso positivo nobo di 1243. Esaki ta di e 4374 persona cu...Read more
E situacion di Corona Virus variante omicron a dal Curacao duro unda diaranson a registra 1056 caso positivo nobo total...Read more
Forsanan Aereo Hulandes na Febrüari 2022 ta haña na nan disposicion e MQ-9 Reaper. Ta trata di 4 base riba...Read more

robotstxt: allowed

filter: keep


text:
Menopausa ta un proceso cu tur hende muhe, na cierto edad, tin cu pasa aden. Algun sintoma ta inherente pa nan tur y otro mas puntual of specifico.
Pero atencion, pasobra pa tin menopausa no ta sinonimo di sufrimento. Bo kier ocnoce miho con menopausa ta desaroya?
Terminonan importante relaciona cu menopausa Hopi hende ta confundi algun palabra of momento den bida di e hende muhe, pero ta bale la pena diferencia nan:
● Menopausa: ta e momento desde cual ta produci e ultimo menstruacion como consecuencia di e perdida di e funcion ovarico. Ta determina ora cu durante 12 luna consecutivo no tin menstruacion (loke ta conoci como amenorea). E edad promedio
di e aparicion di menopausa ta cu 51 aña, aunke cu cerca algun hende muhe, e ta manifesta prome of despues. Ta algo cu solamente ta desaroya den e sexo femenino.
● Climaterio: ta e periodo di transicion completo entre e intervalo reproductivo y post reproductivo. Por tanto, menopausa ta un di e episodionan dentro di e climaterio.
● Post menopausa: ta e ciclo cu ta desaroya despues di menopausa.
● Pre menopausa: ta e periodo anterior cu menopausa. Ta produci cambionan den e menstruacion y ta aparece e denominadonan calor; of sofoco.
Pregunta y respuesta riba menopausa
Na ki edad ta e ta tuma luga?
Manera cu a bisa anteriormente, e edad medio ta situa rond di 51 aña. Sin embargo, esaki por varia segun diverso factornan familiar, personal (tabakismo, obesidad, diabetes of sedentarismo) of puntual (antecedentenan di kimoterapia, tratamentonan invasivo y
radiacion).
Dicon e ta tuma luga?
Di nos papia den terminonan medico, nos mester bisa cu ta e deficit basico ovarico. Es decir, ta produci un paramento den e ovulacion y ta reduci e produccion di e estrogenonan
ovarico.
Di e manera aki, e hende muhe ta stop di tin e capacidad pa reproduci.
Kico ta representa e menopausa den e hende muhe?
Mas leu di lo clinico, ta trata di un crisis vital den e bida femenino, un cambio mas cu importante, mescos cu e prome menstruacion of embaraso. E ta representa sin duda un modificacion den bo forma di biba. Ta e fin di un etapa (esun
reproductivo) y alabes e comienso di otro. Por ocasiona depresion of desekilibrio emocional hopi fuerte.
Cualnan ta e sintomanan?
Respecto na e señalnan medico of fisico di menopausa, tin cu destaca e siguientenan. Di un banda, trastornonan di e glandula endocrino, alternacion di soño, depresion, atrofia
urogenital, osteoporosis.
Tambe por aparece trastornonan cardiovascular, sekedad di cuero y di e mucosonan, sintomanan vasomotor y problemanan sexual.
Pa loke ta referi lo psicologico, ta un crisis cu mester wordo analisa y trata manera cu ta coresponde.
No tur hene muhe ta wordo afecta den e plano aki. Sin embargo, ta produci un cambio den e manera con ta mira mundo, ya cu pa hopi menopausa ta sinonimo di biehes.
Ki custumbernan mester cambia pa afronta miho e menopausa?
E hende muhenan por hiba un miho momento di nan bida, modificando algun custumber.
Por ehempel, siguiendo un dieta saludabel y haciendo ehercicio fisico pa evita obesidad y problemanan cardiaco.
Tambe ta cumbini stop di huma, consumi mas calcium pa no sufri osteoporosis, etc. e miho manera di afronta e etapa aki ta bib'e di e manera mas natural posibel.
Tin hopi factor cu ta influencia den e forma di enfrenta e etapa aki: e personalidad di e muhe, cultura, creencia, etc.
Por lo tanto, ta necesario consulta cu specialista y no tum'e manera cu e ta un malesa.
Pues, ta trata di un episodio mas di e existencia femenino.
Pakico sofoco ta asina frecuente den menopausa?
E sintoma aki ta un di esunnan mas tipico y ta caracterisa door di hotflashes y aumento den sodo, ainda si no ta haci calor. Tambe e ta wordo compaña e cuadro cu batimento duro di
curason.
E ta afecta cerca di 80% di e muhernan den e etapa menopausico y su duracion ta pa mas of menos un aña.
E no ta produci ningun problema di salud, pero si por afecta e bida social y afectivo di e muher. E ta un di e motibonan principal di consulta medico.
Tambe, sa relaciona e sofocamento cu un elemento psikico manera stress, emocion of conflicto, aunke no ta wordo comproba.
Y por aparece den cualkier momento di dia, tambe maske bo ta drumi.
Menopausa ta fomenta aparicion di malesa?
E camionan hormonal di e etapa aki den e hende muhe, ta trece como consecuencia
diferente sintoma, cu por varia segun cada persona.
A corto plazo, por desaroya iritabilidad, palpitacion (batimento di curason duro), sodamento,
dolornan di cabes, sofocamento, nerviosismo, instabilidad emocional, e "mal di weso" y e
tendencia na obesidad.
A medio plazo, por produci cambio den e musculonan, den e cuero, e aparato urinario y den esun genital.
Mientras cu, a largo plazo ta aparece e osteoporosis y tin un aumento den e riesgo
cardiovascular.
Dicon menopausa ta afecta animicamente e hende muhe?
Mas leu di trata di un etapa "bisagra" den e bida femenino, e trastornonan emocional of
animico tambe ta debe na e desekilibrionan den e produccion di e hormoon estrogeno.
Ta probable cu por observa mas cambio den e humor of animo durante e etapa aki. Aspecto
cu por yega na afecta e bida personal, familiar y hasta profesional.
Un bon conseho ta pa conoce bon tur loke ta sosode durante e periodo aki, asina ta cu por
afront'e cu naturalidad.


text:
LOS ANGELES, California – E conocido actor Mericano, Jim Carrey a wordo demanda dialuna pa a suministra presuntamente, cu un nomber falso, droga na su amiga, kende a muri di un sobredosis aña pasa y pa purba di sconde despues su implicacion.
Di acuerdo cu e demanda, presenta na e Corte Superior di Los Angeles, pa Mark Burton, casa separa di e ex amiga di Carrey, Cathriona White, e actor a “uza su inmenso rikesa y posecion di fama” pa obtene droga pa White.
Burton ta sigura cu e actor tabata cumpra droga cu e nomber di “Arthur King” y despues “a tuma pasonan pa oculta y confundi su implicacion y culpabilidad” despues di e morto di White.
No tabata posibel contacta e representante di Carrey pa duna comentario al respecto.
Den e demanda ta bisa cu Carrey tabata obsesiona cu controla y manipula e muhe di 30 aña, cu kende e tabata tin un relacion intermitente desde 2012 y cu e por a controla camaranan di videovigilancia den un cas di Los Angeles, caminda cu White tabata keda den algun ocasion.
E actor y su asistente tabata presuntamente al tanto cu White no a sali di e cas den mas di un dia na September, ora cu el a muri, pero no a actua.
E informacionnan di prensa na momento di morto di White, ta bisa cu Carrey y e a kibra algun dia prome.
E dia ey, White a manda un criptico mensahe riba su cuenta di Twitter cu a bisa: “Mi ta desactivando mi Twitter, mi ta spera di tabata un luz pa mi personanan di mas cerca y stima.”
Segun e husgado di instruccion, White a kita su bida cu un sobredosis di un cantidad letal di medicamentonan receta.
E demanda ta afirma cu e tres boternan di pildo cu a haya hunto cu e curpa tabata na nomber di “Arthur King.”
Fuente: NTN24


text:
Den e programa aki nos ta kombersa ku Jaime Robertson Coffie miho konosi komo Tio Jim. E ta un artista, kantante, un kitarista i un musikante. Nos a kombersa kune riba su karera, su aktividad nan i tambe su bida.
Produkshon: Fundashon Históriko Kultural Boneriano
Durashon: 54minüt
Fuhikubo ta presentá: Jaime Robertson (Tio Jim) Coffie
Den e programa aki nos ta kombersa ku Jaime Robertson Coffie miho konosi komo Tio Jim. E ta un artista, kantante, un kitarista i un musikante. Nos a kombersa kune riba su karera, su aktividad nan i tambe su bida.


text:
- E ekipo di Los Angeles Dodgers a mustrá interes den picher Joba Chamberlain. Esaki despues ku e ekipo a tuma nota ku Kenley Jansen lo pèrdè entre ocho pa 12 siman. Banda di Chamberlain e ekipo ta konsiderando otro posibilidatnan tambe. Temporada pasa ku e ekipo di Detroit Tigers, Chamberlain a drenta den 69 partido i tabata tin un efektividat di 3.57 ku dos partido salba.
- E tersera base Perdro Alvarez a gana e proseso di arbitrahe salarial kontra Pittsburgh Pirates i lo risibí un montante di 5,75 mion dòler e temporada aki. Alvarez temporada pasa tabata tin un promedio di .231 ku 18 honron i 56 kareda empuha.
- Mark Trumbo tambe a gana e proseso di arbitrahe salarial kontra Arizona Diamondbacks. Trumbo lo risibí un salario di 6,9 mion dòler e siguiente temporada. E ekipo di Diamondback a ofresé 5,3 mion dòler. E pelotero temporada pasa tabata tin un promedio di .235 ku 14 honron i 61 kareda empuha.
- E ekipo di New York Yankees tabata tin un otro seshon di ehersisio priva ku e prospekto kubano Yoan Moncada djárason ultimo. Yankees ta keda konsiderá komo e ekipo faborito pa optené Moncada. New York ta mira Moncada komo un segunda base of tersera base den futuro pa e ekipo. Los Angeles Dodgers, Boston Red Sox i San Diego Padres tambe a mustra interes den e pelotero kubano.


text:
ORANJESTAD - Consumidornan a bira mas pesimista, mirando cu e confiansa di consumidor a baha cu 0,6 punto di indice te na 93,5 durante e di promer trimester di 2022 (Grafiek 1) .
Na final di e di promer trimester, consumidornan tabata mas preocupa pa (i) e posicion financiero di gobierno cu lo empeora (Q4-2021: 61 porciento) y (ii) cu e situation economico lo ta mas malo (Q4-2021: 32 porciento). Casi tur e respondentenan (98 porciento) a raporta cu nan ta premira cu prijsnan lo ta mas halto den e proximo 6 lunanan. Mas cu mitar di respondentenan ta pensa ainda cu haña un trabou nobo ta mas dificil, esta 10 punto di percentahe mas compara cu e trimester anterior (Q4-2021: 41 porciento). Ademas, 31 porciento di respondentenan ta premira cu nan situation financiero na cas lo deteriora, esta cu 15 punto di porcentahe mas compara cu e trimester anterior (Q4-2021: 16 porciento).
Tanto e indice di expectativa como e indice di e situacion actual a baha, esta cu 1,8 punto di indice te na 94,3 y cu 0,2 punto di indice te na 93,2, respectivamente, den e di promer trimester di 2021.
E cantidad di respondentenan cu a raporta cu compra di un auto no tabata apropia a crece di 66 porciento pa 69 porciento den e primer trimestre di 2022, mientras cu 66 porciento a indica cu haci un prestamo no tabata adecua (Q4-2021: 67 porciento). Tambe, 62 porciento di respondentenan a indica cu tuma un hipoteca no tabata adecua (Q4-2021: 60 porciento). Como 50 porciento di respondentenan a raporta cu bai cu vakantie no tabata apropia (Q4-2021: 51 porciento). Consecuentemente, e indice di habito di consumidor a keda mescos na 93,9 den e di promer trimester di 2022.
Grafiek 1: Indice di Confiansa di Consumidor
Fuente: Banco Central di Aruba
Informacion adicional riba e encuesta di confiansa di consumidor ta disponibel riba website di CBA (https://www.cbaruba.org/).
ORANJESTAD – E colegio di supervision financiero pa Aruba CAFt a confirma pa noticiacla cu nan a ricibi e contesta di gobierno riba nan ultimo reaccion. “Esaki ta wordo analisa aworaki” e colegio a sigui bisa diabierna mainta. Awor tin cu warda wak kico CAFt lo bisa bek, y si e contesta di gobierno ta suficiente pa CAFt deshaci di e pensamento pa conseha conseho di minister di Reino riba e supuesto ‘incumplimento’ di Aruba, acompaña pa un recomendacion pa duna Aruba un instruccion. Si e ultimo reaccion di gobierno no ta suficiente, por spera e conseho negativo proximamente.
ORANJESTAD – Departamento di Impuesto a informa cu e tabata cla pa brinda servicio bek na tur contribuyente entrante awe diabierna, 1 di juli 2022. A haci tur trabao preparativo durante e dia di 30 di juni. Staf y personal di Departamento di Impuesto a logra controla tur ekipo pa cualkier dan?o di awasero tanto na e oficina principal na Camacuri como tambe na tur MFA y na Postkantoor San Nicolas. E tecniconan y personal di Departamento di Impuesto a logra start tur e sistemanan digital bek y a haci e testnan necesario cu exito.
(ADVERTORIAL)
ORANJESTAD – WEB Aruba NV diabierna den un anuncio mes sorpresivo cu esun anterior, a dicidi pa suspende e aumento di tarifa di awa anuncia pa awe, temporalmente. Asina e compania a informa diabierna mainta trempan. Segun e compania, nan a dicidi pa tuma tal decision, den consulta cu e accionista Utilities Aruba NV. Mientras ta bisa temporalmente, no ta conoci con largo esaki lo keda suspendi. For di ayera nochi, noticiacla a tende e rumor aki y a puntra minister di energia Glenbert Croes si esaki tabata berdad. E mandatario a reacciona bisando solamente cu awe mainta e lo tabata topico di discusion den conseho di minister.
ORANJESTAD – Aruba Trade & Industry Association (ATIA) a bisa diahuebs mainta cu, “como representante y e voz di comerio di Aruba no ta compronde dicon sector publico ta keda sera si sector priva si por a habri awe 30 juni, un dia despues di PTC2”. Segun e gremio, sector priva ta depende di sector publico den varios area pa fungi efectivamente. Por pensa riba DOW, Aduana, Arubus, DIP, DIMAS, DPL y DIMP, cu ta departamentonan clave pa sector priva por ta productivo.
ORANJESTAD – Entrante 1 di juli tarifa di awa ta subi cu un averahe di Awg. 1.50 pa m3. E aumento ta debi na un aumento drastico di Heavy Fuel Oil (HFO) di ±126%, compara cu aña 2021. Hunto cu e aumento e compania di awa y energia ta introduci un structura di tarifa nobo, cual ta conduci na un particion mas husto entre consumidornan grandi y consumidornan chikito. Clientenan lo nota e aumento di tarifa pa prome biaha den cuenta di awa di augustus 2022.


text:
Pronto lo tin tratamento di e ley pa limita e salario di e directornan di entidad estatal y semi-estatal. Siguiendo e ehemplo di Hulanda awor Aruba tambe ta haya un norma pa entrada anual di empleado den e posicionnan mas halto, cu ta carga nomber di e mandatario responsable pa esaki. No tabata un sorpresa e siman aki, ora e promer mandatario a presenta un lista di e entidadnan cu tin e salarionan mas halto, y por a mira cu tabatin solamente uno cu ta gana menos cu e mandatario. Tampoco tabata sorpresa cu esun mas halto, no a divulga nomber di e entidad responsable pa esey, ta leu riba 600.000 florin pa aña. Y no tabata sorpresa, pasobra esey tabata e critica pa varios decada caba y no solamente pasobra ta trata di e directornan cu ta gana salario barbaro.
Ta importante tuma na cuenta cu tin varios entidad unda hopi hende ta gana hopi mas cu e average den gobierno pa trabao similar. Por ehemplo, tabatin caso unda e secretaria di director tabata gana mas cu un ministro…, y no tabata e unico. Pues no ta cuestion aki pa manda tur flecha den direccion di directornan, aunke nan no mester tampoco di defensa. E motibo pa atende e asunto aki di forma mas amplio cu solamente e salario di director ta pasobra e exceso di salario den un bon parti di e empresanan estatal ta en realidad un forma di cobra e ciudadano di mas pa e servicio cu ta brinda. E payrollnan pisa aki nos por mira back den e prijsnan cu e ciudadano ta paga pa haya servicio. Mirando e asunto di e banda aki, nos no ta keda cla anto cu simplemente atende e caso di e directornan, sino cu nos mester atende e caso di chica pueblo a traves di e prijsnan exagera cu ta cobra. Sa yama esaki tambe un forma di ‘verkapte belasting’, un impuesto riba e consumidor cu ta scondi den e prijsnan. Y e dividendo cu e empresanan estatal ta paga na gobierno como accionista no ta suma chikito. Den e periodo pre-Corona gran parti di e ingreso gubernamental cu no tabata impuesto tabata di dividendo. E total di entrada no-impuesto tabata representa por ehemplo na 2019 algo mas di 165 miyon florin, alrededor di 12% di entrada total di gobierno.
Ademas, e problema di salario halto no ta un cuestion di salario so, sino di ken ta haya e salarionan ey. E surgimento di e salarionan halto a bay man den man cu e politica di ‘independiza’ cierto servicio gubernamental, cu e argumento cu mester ‘pone e maneho y gerencia na distancia di politica’. Esey pasobra tabata indica metemento politico como e causa, o por lo menos un di e causanan grandi, di mal gerencia di e entidadnan aki. Por cierto un bon idea, pero den un pais unda di berdad politiconan ta tuma distancia. Lamentablemente den e sistema politico di nos esey no ta e caso, al contrario. E empresanan estatal a keda mantene gerencia a base diario for di Bestuurskantoor y a bira tremendo lugar pa ‘parkeer’ hende cerca di e politiconan, pa ken no tabatin lugar mas den e aparato gubernamental mes.
Cu esey no ta bisa cu na nivel di gerencia no a logra nada. No tur ministro di tur gabinete tabata ‘micro-manage’ y no tur director tabata laga e mandatario dicidi tur cos. Ademas, den varios caso e presion di opinion publico tabata percura pa exigi cierto nivel di servicio y aunke semper por mihor, nos no a baha na nivel di pais tercermundista. Sin embargo, cu esey nos no a deshaci di e influencia politico, cu no ta aparece solamente den nombramento di famia y amigo, sino cu e nepotismo a cuminza yega na nivel di gerencia di e empresanan mes. Y esey ta trece cune e afan di secretismo, pa Aruba no haya sa kico nan ta haci eyden. Ehemplo di e forma con e situacion ta afecta bon gobernacion tabata e caso di e contrato cu Eagle LNG. No pa promer biaha un gobierno ta nenga redondamente di duna cuenta den un caso importante y strategico pa varios decada. Y esaki ta completamente contrario na e maneho cu gobierno ta bisa di kier hiba, esta di ‘transparencia’ y ‘bon gobernacion corporativo’.
Finalmente, no ta sorpresa tampoco cu e palabra ‘Hulanda’ a cay den e discusion aki. Pa di tantisimo biaha, si no ta pasobra nan a pone introduccion di e ley como condicion pa duna apoyo na e islanan autonomo, nos lo a mira algo riba propio iniciativa di gobierno? Nan riba nan propio iniciativa lo a cuminza un guera cu nan propio ‘hendenan di confianza’ den e entidadnan ey? Never. Lo ta bon pa e parti di nos poblacion cu no ta convenci di e bon intencionnan di Hulanda, cuminza realiza cu nos no tin practicamente nada realiza den gobernacion den e ultimo decadanan, si no ta pa insistencia di e nivel di supervision den Reino. Mayoria di e legislacion cu a mira luz di dia den e añanan ey tabata bao presion externo, loke nos por mira tambe den e ehecucion mediocre pasobra no ta ‘nan baby’. Sin embargo, poco poco nos ta yegando na algo den mehoracion di gobernacion, pero esey no gracias na, sino mas bien a pesar di gobierno local.


text:
E grupo di acrobacia Ritmo Cubano Company, RCC Aruba ta participando den Budapest Circus Festival, un competencia internacional di circo na Hungria, representando Pais Aruba. E festival di circo internacional aki, ta den e top tres festivalnan di circo mundialmente. E huradonan ta consisti di doñonan den e industria di circo mas renombra internacionalmente, manera entre otro Cirque du Soleil. Na Budapest Circus Festival ta participando circo di 29 diferente pais y RCC Aruba ta representa Pais Aruba.
Prome cu e competencia internacional, RCC Aruba a participa durante lunanan di october y december 2021 den un Tour na Budapest, dunando presentacion tur dia y alabes promoviendo Pais Aruba.
RCC Aruba ta consisti di sr. Diego Emilio Garzon Sierra, sr. Juan Camilo Aguillon, sr. Jhon Freddys Badillo, sr. Juan Felipe Marin Rios y directornan sr. Diego Jaramillo Ospina y sra. Yamila Hernandez Ramirez.
Minister Xiomara ta desea e Grupo di Acrobacia RCC Aruba na nomber di Gobierno y comunidad di Aruba, hopi exito na e Budapest Cirucs Festival y ta gradici nan pa e tremendo trabou cu nan ta haciendo pa promove Pais Aruba den tur nan presentacionan.


text:
Minister. Di Eseñanza, Ciencia y Desaroyo Sostenibel Sr. Rudy Lampe: Minister Rudy Lampe: E unico meta di SEPPA ta pa caba cu Gabinete Wever-Croes!
Minister. Di Eseñanza, Ciencia y Desaroyo Sostenibel Sr. Rudy Lampe:
Minister Rudy Lampe: E unico meta di SEPPA ta pa caba cu Gabinete Wever-Croes!
Durante un conferencia di prensa diahuebs 4 di juli, 2019 Minister di Eseñansa Señor Rudy Lampe a menciona cu SEPPA a bin cu un demanda pa exigi su retiro di inmediato como Minister di Eseñansa. Segun Minister Lampe esaki no tin nada di haber cu ne como persona pero cu e atake aki ta pa tumba Gabinete Wever-Croes abou.
Minister Lampe a menciona cu tin informacion di bon fuente cu na momento cu partido RED a drenta den gobierno y a haña e ministerio di Enseñansa, mesora a surgi un reunion na cas di Partido AVP unda cu nan a analisa y dicidi cu e miho forma pa tumba Gabinete Wever-Croes abou ta pa ataca e Minister di RED cu tin un asiento, pa motibo cu e ta un partido cu topico controversial, e partido mas vulnerable y atacando e Minister aki lo haci mas facil pa tira e gobierno actual abou.
Segun Minister Lampe, e strategia di partido AVP ta pa uza e presidente di SEPPA señora Magali Brito pa por yega na nan meta politico. Pa e motibo aki tambe, manera cu a ser menciona cu Minister Lampe lo haña e cartera di Enseñansa, e independisacion di scolnan publico mesora a bin protesta. Segun Minister Lampe e president di SEPPA señora Magali Brito a mal informa e comunidad di enseñansa bisando nan cu nan lo perde nan rechts positie
mientras cu señora Brito mes y SEPPA den pasado y aworaki ta den comisionnan di independisacion di departamentonan di gobierno.
Minister Lampe a sigui bisa cu e manifestacion aki tin un meta politico su tras y kico cu Minister di Enseñansa bin cu ne lo ser critika. E tawata bisto ayera na unda cu e presidente di SEPPA ta pidi retiro di un minister. Segun Minister Lampe no tin mas politico cu esey.
Tambe a nota ayera cu e organisadonan di e manifestacion tawata reuni cu exponentenan prominente di e partido berde y pa e motibo aki por bisa cu e protesta aki no tin nada di haber cu Minister Lampe ni cu enseñansa mes, sino e solo meta pa caba cu Gabinete Wever-Croes.
Segun Minister Lampe, su persona semper a scucha pueblo y e necesidadnan di pueblo y a bin cu varios solucion despues di a sinta dialoga. Entre otro a bin cu solucion pa Trai Merdia, SPO y pa VWO Sanicolas y tur esaki pasobra cu Minister Lampe a sinta scucha, dialoga y bin cu ideanan pa implementa.
Minister Rudy Lampe ta lamenta cu presidente di sindicato ta asumi metanan politico. Tempo cu a hisa edad di pension cu si ta afecta nan directamente, SEPPA no a protesta. Dia cu un Minister a ser sentencia pa corupcion pa mishi cu placa di pueblo cu tambe ta afecta nan directamente ya cu e placa aki ta paga nan salario, SEPPA no a protesta. Ta mas cu bisto cu e atake riba Minister di Enseñansa ta explicitamente un meta politico. E slogan uza ‘Enseñansa bou atake’ mas bien mester ta ‘Gabinete Wever-Croes bou atake’.


text:
Awe dia 15 di mei rond mundo ta celebra dia di famia. Parlamentario Mervin Wyatt-Ras ta expresa palabra di aprecio na tur famia aki na Aruba. Na anja 1993 e dia aki a ser declara dor di Nacionnan Uni como un dia internacional di celebracion y refleho ariba e importancia di famia. E tema di e anja aki ta famianan y urbanisacion pa concientisa e importancia di maneho sostenible y family friendly cu ta relata na SDG’s y metanan manera SDG 1 pa elimina pobresa, SDG 3 pa bon salud y bienestar general, SDG 11 pa haci comunidad inclusivo, cu seguridad, resiliente y sostenible y SDG 10 pa reduci desigualdad dentro y entre paisnan. Segun Wyatt-Ras nos comunidad ta consisti di famianan solido. Nos ta convivi un cu otro y apesar di cambionan den constelacion familiar y individualisacion, nos famianan a sa di comparti y yuda otro especialmente durante e tempo dificil di COVID. Dor perdida di empleo di mayornan den famia y retonan financiero, por constata aumento di problemanan laboral, di pareha, violencia, abuso, maltrato, depresion, adiccion tambe criminalidad. Nos hendenan tin mester sosten pa por sali for di debe y pa cumpli cu primera necesidad. Lamentablemente por constata cu na Aruba apesar di miyones di florin cu Staten a aproba, gobierno no a logra yuda esnan den necesidad lo suficiente. Ta ser experencia cu pobresa a aumenta mas y cu e medidanan cu gobierno lo introduci y cu lo ser sosteni dor di RAft y COHO lo aumenta dicho pobresa y trese mas desigualdad den nos comunidad. E poder di compra di nos ciudadanonan lo baha mas cu introduccion di BTW y dor di e reforma laboral dor di cual lo por kita trahado mas facil. Dor di medidanan den cuido saliendo for di e landspakketten y reforsa dor di RAft y COHO, nos ciudadanonan lo bai haya menos medicinan y lo mester bai paga pa tur tipo di servicio medico locual lo trece cune mas division entre ciudadanonan y cuido di clase (klassezorg). E desigualdad entre nos pais y especialmente madre patria lo bira mas grandi ainda enbista di e Rijkswetten RAft y COHO cualnan lo haci cu nos pais cu semper a para riba propio pia lo bira dependiente di gobierno y Parlamento Hulandes, sin cu nos Parlamento y gobierno lo por eherce nan trabou debidamente. Den caso no ta di acuerdo cu algo mester bai te Hulanda. Pues e metanan di SDG’s indica dor di Nacionnan Uni lo no ta alacansabel pa Aruba. Mas y mas e metanan aki lo bira dificil pa logra.Esaki sigur lo tin mas impacto ariba e situation financiero di nos famianan y lo trece cun’e mas inseguridad familiar, stress y descontento, cualnan lo tin impacto ariba nos futuro generacion. Ta urgente cu nos pais por pone mas atencion ariba nos famianan y nan bienestar prome cu tuma cualkier decision. Esaki ta un preocupacion grandi pa Wyatt-Ras y partido AVP. Manera tur otro pais den mundo nos tin cu orienta nos mes ariba bienestar di henter comunidad. Ariba e dia aki pues tin cu realisa cu nos tin un batalla pa hiba pa por garantisa bienestar, salud y futuro di nos famianan.
Duna nos Luz Berde
Danki na Bo sosten partido AVP por a sirbi Aruba durante añanan largo. Den periodo 2009-2017 nos a traha duro pa haci nos isla miho, mas bunita y mas solido. Nos a logra hopi. Pero tin hopi mas pa haci. E trabou cu nos a haci durante ultimo e periodo aki ainda ta visibel tur caminda: kilometernan di caminda a wordo construi y hopi mas a wordo reconstrui. Barionan y areanan publico cu tabata decai awe ta bunita y dushi pa biba y pasa tempo aden. E hospital nobo t’ey awor pa duna miho servicio na comercio y miho cuido na ciudadanonan. Scolnan cu tabata den mal estado a wordo reconstrui y a traha scolnan nobo. Cada un di e proyectonan aki a contribui na crea trabou y miho servicio. Nan ta embeyece nos pais y crea oportunidadnan nobo pa nos hendenan y nos economia.
Tuma contacto cu mi
- Avenida Alo Tromp 56 Oranjestad, Aruba
- +297 5830911
- Weg Sero Preto 9 San Nicolas, Aruba


text:
Lokal
Nul-uren kontrakt no por dura mas ku 6 luna
WILLEMSTAD – Komunidat no ta dispone ainda di sufisiente informashon tokante di e asina yama Nul uren kontrakt. E konsekuensia di esaki ta ku tin basta konfushon riba e topiko. Esaki tku ta e kaso prinsipalmente ora ku ta papia di e aplikashon i intepretashon di e Nul-uren kontrakt. Randolph Gijsbertha direktor interino di SOAW a bisa na Radio Hoyer, ku e tipo di kontrakto aki no ta kompletamente reglá aktualmente den nos arbeidsregeling 2000. Pero ora ku na aña 2000, a hasi kambionan den nos leinan laboral, den Burgerlijk Wetboek, a hasi menshon di e nul-uren kontrakt. Segun Gijsbertha, mester lesa tambe den e Memorie van Toelichting, kiko tabata e espiritu i dikon ta aplika e Nul- uren kontrakt.
Gijsbertha ta sigi splika ku por tin e tendensia di pensa, debi na maluso di sienos reglanan, ku mester ku uitzendburo, e nul-uren kontrakt ta algu negativo. Pero ta importante pa mantene bo na e reglanan korespondiente i aplika i interpreta e kos bon.
Gijsbertha ta bisa: Un nul-uren kontrakt ta kasi identiko na un oproep-kontrakt. E uniko diferensia ta, ku e no por tin un durashon di más ku sèis luna. Na momentu ku bo tin un trahado i bo ta bise mi ta roep bo op, anto e oproep, ta dura mas ku seis luna, trahadó por eksigi pa e haña un akuerdo di trabou identiko na nos leinan laboral. No por bai dune e ora ei un kantidat di ora menos ku e promedio di oranan ku ela traha pa bo durante di e aòa ei.
Relashona ku e pago ora ku ta trata di un Nul-uren kontrakt, ta paga pa e kantidat di oranan ku a traha. Pero tin un aspekto importante , pasobra e trahado ta keda stand by, en espera di e yamada pa bai traha. Dor di keda pendiente ta pèrde oportunidat di hasi algu otro. Pa esei, e mester haña un kompensashon.
Gijsbertha ta sigi splika ku un otro punto ta tambe ku na momentu ku yama un hende pa bai traha, i ku persona bisa ku e ta malu, ta nifika ku mester pag’é. Banda di esei ku si no yama e persona ku sufisiente antisipashon, òf a surgi kambio den e palabrashon dje dianan pa traha,mester paga e trahadó, pasobra ela prepará su mes pa bai traha.
Un otro aspekto importante ta ku mester paga e prima di seguro pa e trahadónan ku tin Nul-uren kontrakt tambe. Ademas na momentu ku e trahadó ta malu, mester page e oranan ku a palabra kune pa traha.
Randolph Gijsbertha ta resumi ku konkretamente un Nul-uren kontrakt ta paresido na un oproepkontrakt. Den e kaso aki mester palabra ku e trahado i pone eksplisitamente den kontrakt kon ta regla asuntu di pago i otro kompensashonnan ku e trahado mester risibi. Por ehempel si e trahado sigi traha mas ora ku loke a yame pe e dia ei, mester page overtime. Mester zeg op tambe un nul uren kontrakt. Ta pesei e nul uren kontrakt tambe ta kubri dor di e ontslagrecht.
Gijsbertha ta konklui ku e remarke ku un Nul-uren kontrakt no ta algu malu, pasobra tin trahado ku ta prefera di traha fleksibel i no ke traha 8 ora. ‘Pero mester apliká i intepretá e reglanan manera mester ta. Pasobra den mayoria kaso e hendenan ku tin nul uren kontrakt ora ku nan haña problema i bai korte, ta haña rason tambe.
Lokal
‘’Awor ora bo studia bo ta bira persona non-grata !’’
Jamil Lasten: No ta bèrdat ku direktornan ta sinbèrguensa i ladron..
WILLEMSTAD – Te ku awe a krea un persepshon ku ta biba eifo i ku a presenta na Hulanda, ku no ta kuadra ku realidat, relashoná ku altura dje salario di direktornan di N.v. nan di gobièrnu. Enbes ku e persepshon aki a boltu, por ripara ku e ta birando pio. Jamil Lasten, direktor di Curiol a bisa awe mainta den parlamento: ‘’E persepshon ku ta biba tur kaminda, ta ku ta gastamentu di plaka tin den e N.v. nan di gobièrnu. Ku e direktornan ta gana bòshi di plaka, nan ta un sèt di sinberguensa i ladron’’. Segun Jamil Lasten, ultimamente ta hasta pone gruponan kontra di otro i bisa ku ta pasobra e direktornan ta stroba, un kantidat di hende no por haña alivio.
E persepshon robes aki ta e base di e lei di maksimisashon, segun Lasten, ta pesei e direktornan a bai duna Parlamento e presentashon awe. ‘’Nos tei awe ku un sentimentu miksto ku di un banda ta hopi ferfelu ku a yega asina leu, ku mester diskuti un tema manera esaki.
Pero di e otro un banda nos ta hopi orguyoso ku nos sistema ta funshoná’’. E direktor di N.v. nan ta agradesido ku Parlamento a Brinda nan e oportunida aki pa duna informashon riba e topiko.
Nan a traha un positon paper ku nan a manda pa minister i parlamento. Nan a prepara un presentashon basá riba e position paper ku ela traha.
Den su presentashon, Jamil Lasten a trese su propio historia dilanti, kon komo un mucha di famia humilde a studia i traha duru pa hasi su karera. Lasten ta menshoná ku mester konekta su historia ku e realidat aktual ku nos ta bibando awendia. Kaminda un grupo a krea un persepshon robes di un persona of di un grupo di persona.
Jamil Lasten i su otro koleganan profeshonal ta eksperensia tur dia ku ta saka mentira , bisa ku e ta gana 80 mil florin pa luna, lastre tur manera . ‘’Mi salario i mi sa ku e ta konta pa mayoria dje direktornan di N.v. di gobièrnu, kende ta bati i zundra nan, ta kumpli ku e asina yamá ‘’ Jardim-norm’’, di e eks kabinete Rhuggenaath,. A pasa e norma aki na 2016, pero nunka no a publiké.
E loke ku ta pasando aki ta muchu mas leu ku un simpel maksimalisashon di salario. E ta algu ku parlamento mester tene kuenta kune, tambe pa e hopi profeshonalnan ku ta studia hopi aña i traha duru pa yega kaminda ku nan.
E profeshonalnan ta di akuerdo pa introdusí un lei di maksimalisashon di salario, pero e mester tuma luga na un manera transparente i hustu. Manera a hinka e lei den otro aworaki, e no ta hustu, Jamil Lasten a bisa. E ta un lei diskriminatorio i ta laga sierto gruponan afo i banda di esei e no ta basá riba un kalkulashon korekto.
Lokal
Komishon húridiko lo investigá asuntu 27 ora di trabou pa dosentenan
WILLEMSTAD – Minister di ensenansa, Sithree van Heydoorn a priminti sindikato DOEN ku e intenshon ta pa lanta un komishon di posishon hurídiko ku lo konsistí di representante di e 3 sindikatonan den enseñansa, direktivanan di skol i ministerio di enseñansa.
Un kolaboradó di ministerio di enseñansa lo enkabesá/presidí e komishon. E komishon ainda no ta instalá. Den e komishon di posishon hurídiko akí lo mester trata e.o. e asuntu di 27 ora di trabou.
Sindiakto DOEN a indiká na minister ku previo na esaki DOEN ta rekomendá pa implementá e asina yamá garantie-uren beleid. Esaki mester yuda evitá ku ta paga trahadó den enseñansa avansá abase di ora i sigur si nan no yega 27 of 32 ora. Den su promé reunion general pa aña eskolar nobo , DOEN lo amplia riba e proposishon akí.
Resientemente Sindikato DOEN a reuni ku minister van Heydoorn, kaminda e sindikato a probechá di e oportunidat pa trata e tópikonan ku pa años ta pendiente sin ku te ku awe ainda algu konkreto a keda realisá, manera:
– 27 ora pa enseñansa avansá kompletu
– e loke pa mas ku 15 aña debe trahadó den enseñansa; esta dosente A pa B i B pa C
– adaptashon di V&V-stelsel
Tambe a trata algun tópiko aktual, manera:
– Rapòrt riba Huisvesting
– maneho ‘Long Covid’
– niet toereikende uren
*Dosente A pa B i B pa C!*
Riba promoshon di dosente A pa B i B pa C minister tabata hopi kòrtiku. Minister a bisa ku e no por bisa nada ainda riba esaki.
E intenshonnan t’ei pero ainda nada konkreto.
*27 ora i V&V-stelsel*
Relashoná ku V&V tambe e intenshon ta pa lanta un komishon den kua direktivanan di skol lo ta aden i ora yega na un draft lo trata esaki ku e 3 sindikatonan den enseñansa.
*Intenshon só no ta sufisiente!*
DOEN a bisa minister ku aparentemente e bon intenshonnan ku e tin so no ta sufisiente.
A pasa un aña ku nos tin gobièrnu i pues minister di enseñansa nobo pero nada konkreto no a sosodé den enseñansa.
Lokal
Un dje pistoleronan ku a mata Peter de Vries detené na Kòrsou
WILLEMSTAD . Di akuerdo ku vershonnan polisial ofisial ku a sirkula e fin di siman aki na Ulanda, dos dje kómplisenan ku a partisipa filmando e asesinato dje famoso periodista polisial Ulandes Peter R. de Vries, a keda arestá na Spaña i Kòrsou.
Polis a arestá e dos sospechosonan di 26 i 27 aña kendenan dia 6 di yuli tabata den Lange Leidsedwarsstraat direktamente den e kaya posiblemente filmando nan akto kriminal ku nan a distribui mesora.
E impakto riba opinion publiko tabata dramatiko.
E intenshon ta pa manda nan Ulanda mas rapido posibel.
Ta trata di e 4 i di 5 sospechoso ku polis a aresta pe asesinato riba De Vries kende tabata persona di konfiansa di testigu di korona Nabil B.
Dos korant Ulandes a konfirma e vershon ku otro sospechoso ku yama Krystian M. di 27 aña ta e terser sospechoso a keda arestá pa su komplisidat ne asesinato.
E ta esun ku tabata dirigi e sikarionan via un telefon Google Pixel-smartphone. Polis a haña e telefon den un Renault Kadjar den kual polis a arestá e pistolero Delano G. di 22 aña i e shofur Kamil E. (36) 45 minut despues dje atentado banda di Leidschendam.
FILMA INTENSHONALMENTE
Den sirkulo di servisionan si investigashon speshal nan tabatin e sospechoso fuerte ku a filma asesinato pa kouisa un shock grandi den sosiedat Ulandes.
De Vries a muri dia 15 di yuli sin rekuperá su tinu pero Ministerio Publiko no ta slèk ni un palabra.
FAMIA
DI DE VRIES
E yu homber di de Vries, Royce, ta kontentu ku manera e investigashon ta baiendo.
E ta kontentu ku tur kos ta mustra ku polis ta sinta intensamente riba e kaso pa resolvé mas pronto posibel.
Daily Nobo
‘’Awor ora bo studia bo ta bira persona non-grata !’’
Komishon húridiko lo investigá asuntu 27 ora di trabou pa dosentenan
Un dje pistoleronan ku a mata Peter de Vries detené na Kòrsou
Parokia di Westpunt a inougurá su bandera durante di selebrashon di fiesta Patronal
“Imagine Rotary” ta e tema pa direktiva nobo di Rotary Club Willemstad
Gibi Bacilio na konferensia di mesa rondó na Hulanda: Awor sí Hulanda mester pidi pordon honesto Pa daño hasi durante eksklabitut…
Tur kaminda tin skarsedat di personal: Na unda tur trahadó di Hulanda a keda ?
Alumnonan di Skol Sint Antonius a traha modelo di lanthùisnan
Tin indikashon fuerte: Hulanda ainda lo no ta pidi despensa pa su pasado di esklabitut
Barcelona no ta entrega: Bayern ta pidi 60.000.000 pa “Lewa”…
Trending
-
Lokal5 days ago
Gibi Bacilio na konferensia di mesa rondó na Hulanda: Awor sí Hulanda mester pidi pordon honesto Pa daño hasi durante eksklabitut…
-
Lokal5 days ago
Tur kaminda tin skarsedat di personal: Na unda tur trahadó di Hulanda a keda ?
-
Lokal1 day ago
Alumnonan di Skol Sint Antonius a traha modelo di lanthùisnan
-
Lokal5 days ago
Tin indikashon fuerte: Hulanda ainda lo no ta pidi despensa pa su pasado di esklabitut
-
Deporte5 days ago
Barcelona no ta entrega: Bayern ta pidi 60.000.000 pa “Lewa”…
-
Deporte5 days ago
Segun hendenan ku ta na altura: Yankees lo hasi Judge pelotero miho pagá… No kontrakt largu si…
-
Deporte4 days ago
Segun rumornan persistente: Feyenoord Ke Trese Tahith Chong…
-
International5 days ago
Putin a atvertí ku lo bai tin un di tres Gera Mundial si nan ataka Crimea


text:
Si esnan cu ta kere cu otro aña e sticker lo keda oranje cu berde esaki no lo ta e caso. E stickernan di impuesto riba vehiculonan di motor lo bay tin otro color, den e caso aki cora cu blauw pa aña 2017, segun vocero di Departamento di Impuesto, Meverly Romano.
Na momento cu un persona caba di paga su ultimo kwartaal, e regla ta cu e tin cu kita esun oranje, e ta pega e berde.
No ta intencion pa core cu tur dos color riba e windshield. Na momento cu paga e belasting full aña of esun cu ta paga e ultimo kwartaal, lo mester kita esun oranje y pega e berde di forma cu e berde so ta keda visibel.
Pa otro aña ta bay tin dos otro color, manera ya menciona anteriormente, cual ta cora cu blauw.
E aña alo tabata tin oranje cu berde, e otro aña ta bay ta cora cu blauw. Awor aki no por mustra un muestra di esey, pasobra no a ricibi nan ainda, pero dentro di poco lo bay ricibi e stickernan. Pa loke ta trata e plachinan di number di e brommernan, eseynan ta bay bira geel cu preto. E fondo geel y e numbernan preto. E aña aki e tabata berde cu blanco. Otro aña lo ta geel cu preto. Esey ta e cambionan cu lo bay tin pa otro aña. Pa loke ta trata e plachinan di number pa e vehiculonan di motor cu no ta brommer, ta keda uza e mesun blauw cu blanco cu ta uzando awor aki y esey ta e mesun plachi cu lo sigui uza den 2017.


text:
NOTISIA.
BONEIRU.
Algu despues di 4pm awe tardi un auto a kore bai dal den un palu di lus/koriente kibra esaki na dos pa despues dal den un kura di kas.
Informashon ku notisia live fm ta dispone di dje ta ku un persekushon lo mester tabata tumando luga y ku shofur di e vehikulo a perde control y bai dal den e palu di lus y kura.
E shofur a keda herida tambe tabata tin 2 mucha den e auto. Un otro persona ku tabata den e auto a sali kore limpi bai.
Polis ta investigando e kaso.
Personal di WEB a presenta na e sitio pa kita koriente for di e palu.
Investigashon ta den full swing.
FUENTE: AIMED AYUBI.


text:
Claridad y mas claridad ta loke e misterio huridico cu gobierno Mike Eman a firma pa Aruba cu Nicolas Maduro na 2016 ta exigi mientras futuro di Citgo mes lo ser dicidi e luna aki na Merca y na Rusia, manera DIARIO a presenta pa su lectornan y a ser confirma den prensa internacional.
Pa Citgo por a haci su entrada na Aruba na 2016, e pakete di acuerdonan cu gobierno Mike Eman contra tur regla a tene scondi pa Parlamento y pa pueblo di Aruba, tabata inclui cu lo kita e negoshi di productonan petroleo for di Valero y entrega nan na Citgo.
Awe, manera por a spera for di 2016, Citgo mes no sa kico su futuro lo ta. Manera DIARIO a anuncia na Aruba y a ser confirma durante fin di siman dor di prensa internacional, abogadonan di Presidente Juan Guaidó ta lucha den Corte na Merca pa evita cu parti di Citgo ta na benta como borg di Crystallex cu no kier pospone ehecucion di su derecho pa uza Citgo como pago di debenan di Venezuela.
Na mes momento Rusia a anuncia na Nicolas Maduro cu Venezuela mester paga su debenan prome cu fin di April. Rusia a nenga den ultimo informacionnan di bisa cuanto placa e mester ricibi di Venezuela y a bisa cu esaki ta secreto di negoshi.
Ta conoci si cu for di 2018 Rusia tambe a cuminsa realisa gestion pa cualkier momento cambia su borg den Citgo como propiedad.
Si Citgo ta situa na Merca, cu ta reconoce Guaidó como Presidente di Venezuela, PDVSA ta mara directamente na Rusia, cu na 2018 a manda funcionarionan halto, manera dirigente di su Banco Central, pa yuda Maduro atende asuntonan financiero di Venezuela cu ta un riesgo financiero grandi pa Rusia.
E situacion di Citgo, cu e luna aki tambe mester paga e prestamonan 2020 pa evita otro riesgo di ser bendi dor di companianan cu a haci prestamo na Venezuela, ta hopi peligroso.
Aruba mester defini kico ta pasa cu Citgo Aruba, cu tin alma di economia di Aruba cu ta combustibel den su man.


text:
ORANJESTAD - Co productor di 360 degrees of Innovation Foundation, Elton Arends, lo ta invitado di e programa Noticiacla LIVE diamars anochi 8’or. Arends ta parti di un grupo di persona ambicioso cu ta preparando pa cuminsa filmacion di un pelicula grandi di naturalesa titula WOW Nature, cu lo keda estrena pa 2025 na Hulanda y e islanan di Reino Hulandes incluyendo Aruba. E ta un tema hopi interesante, diferente, cu ta laga bo conoce varios aspecto di un produccion di un ekipo local hoben. No perde, awe nochi 8’or riba e plataformanan di Noticiacla, esta e Facebook page, website y app.
ORANJESTAD - Delta Aruba Leo Club diabierna a celebra su prome aña di existencia! Nan ta un club dedica na sirbi nos comunidad cu ta den necesidad. Eclub su nificacion ta “Liderazgo, Experiencia y Oportunidad” y e meta ta bini hunto como un grupo di amigo y haci un diferencia na Aruba.
ORANJESTAD – Durante un encuentro ameno sosteni diasabra anochi entre profesionalnan di abogacia na House of Mosaic, tabatin un presencia cu a resalta. Dama Husticia ta un escultura di 52.5 cm halto, 28.5 cm hancho y 37 cm largo elabora pa e artista local Maritza Erasmus. E tabata e pieza central di arte expone y ofreci durante e anochi y a bira un punto interesante di combersacion.
ORANJESTAD - E rumanan Tony y Kenneth Shearman recientemente a produci un cancion estilo mariachi titula '100 aña'. Ta un idea di Kenneth cu e la presenta na su ruman Tony cu for di 1994 no a produci algo estilo mariachi mas. E la gusta e idea y nan a traha e produccion cu awor ta disponibel. Pa scucha e tema, por click AKI.
PALM BEACH – E compleho di Aruba Marriott a e dos trahadonan felicita Antonio Ras – Loss Prevention Supervisor y Tisha Powell – Loss Prevention Officer, cu nan reconocimento di Sr. Bill Marriott – Presidente di Marriott International – despues di a salba bida di un huesped na maart 2022.
ORANJESTAD – Aruba tin su propio biña cu yama E=MC2, un tribute na e 10 aña di dedicacion na e mundo di biña pa e sommelier local Monrick Croes, propietario di The Wine Room. Den cooperacion cu e compania Siete Pasas Viñedo di Chile, a mix Merlot y Cabernet Sauvignon hunto. E ta un biña ‘full body’, cu bo por warda trankil pa 10 aña y despues bebe, pues bo por ‘age’ e biña. E nomber ta referi na e prome dos nombernan di Monrick. E mix di e biña ta 60% Cabernet Sauvignon y 40% Merlot (biña cora). E ta obtenibel exclusivamente na Aruba na The Wine Room. Tur esaki den cuadro di e hecho cu e siman aki, dia 18, The Wine Room ta cumpli 10 aña di existencia.
ORANJESTAD – Den fin di siman, e artista Jonathan Thiel, conoci como Jeon a lansa e videoclip di su cancion “Savaneta”. E cancion aki ta mustra di a ricibi un acogida masha grandi, y ta un combinacion musical na Papiamento y na Span?o.


text:
Kanye West kier postula pa president
E rapero americano Kanye West a bisa cu e kier postula pa president di Estados Unidos pa e eleccion di 2020. "Mi tin cu...
NASA ta haja evidencia di fluho di awa ariba Marte
Un nave espacial di NASA circulando Marte a descubri un fluho di awa recien ariba e planeta cora su superficie. A nos como humano ta pensa...
Locual bo mester sa, Apple su app store na China a wordo hacked
Hackers aparentemente a logra penetra Apple su app store na China poniendo asina e artefactonan di miyones di usuarionan den peliger. Mas di 39 apps...
Yongki,un olifanti hopi keri di Sumatra a ser mata.
Yongki,un olifanti hopi keri di Sumatra cu tabata den peliger di extincion a wordo mata pa ivory poachers. E olifanti cu tabata famoso na...
Aruba Den E Berlin Marathon 2015
Dia 27 September proximo lo tuma lugar e 42th BMW Berlin Marathon, Alemania. Berlin Marathon ta un di e marathon nan grandi di mundo cu...
Hulandes a wordo mata pa piratanan cerca di Colombia
CARTAGENA - Un Hulandes di 54 aña naci na Heino a wordo mata diasabra cu a pasa pa pirata nan na Colombia. Segun polis lokaal,...
Aerolineanan mester compensa pa buelo atrasa pa motibo tecnico
STRASBURG – Un hues di Corte di husticia di Union Europeo a dicidi cu pasaheronan tin derecho riba daño y perhuicio ora cu tin...


text:
(NLTimes) – Un cantidad sorprendente di muchanan recientemente a keda infecta cu bruela. Research Institute Nivel a anuncia cu 4 di 5 mucha lo infecta cu bruela e aña aki compara cu e prome lunanan di aña 2021, basa riba datonan general.
E resultadonan di e investigacion principalmente ta inclui muchanan entre e edad di 0 pa 4 aña, sinembargo muchanan entre edad di 5 pa 15 tambe ta afecta. E malesa ta hopi mas comun compara cu 1 aña pasa, muchanan den e grupo di edad aki ta birando malo cu e malesa 2 biaha mas lihe.
Nivel ta calcula cu esaki por ta parcialmente pa causa di e efecto ‘catch up’ di e añanan di pandemia recien. Pa causa di tur e medidanan di Covid-19, ceramento di scol y reglanan di distanciamento social, varios otro malesa rarabes a tuma luga den aña 2020 y 2021. Cu e relahamento di e restriccionnan na comienso di e aña aki, e malesanan aki tin mas oportunidad di plama.
Awo tin mas o menos 150 caso confirma di bruela pa cada 100,000 habitante tur siman entre e muchanan mas hoben. E investigadornan a usa datonan mas tanto di dokternan di cas. Varios mayor tambe ta permiti nan yiunan bira malo na cas sin asistencia di e dokternan.
Bruela ta causa pa un virus. Usualmente e ta un malesa cu no ta dañino, sinembargo complicacionnan serio por surgi den ocasionnan menos comun. En general, muchanan mas tanto ta haya balanan riba nan curpa cu ta pica. Adultonan cu haya bruela ta na un riesgo mas grandi.
Pediatranan a conta Volkskrant riba diaranson cu nan a mira mas mucha infecta cu e grupo A di e bacteria streptococcus recientemente. Bruela por aumenta e chens di haya e tipo di infeccion aki. E tipo di bacteria aki usualmente no ta causa daño, sinembargo den casonan menos comun tambe por causa complicacion.


text:
Henry Ras miho conoci como Heintje Ras a pone un meta su dilanti y a logra cumpli cu esaki tambe. E meta tabata pa keda 100 dia den e mina di fosfaat, cu esaki e kier a logra recauda suficiente fondo p’asina por tin un mega museo tambe a kier a pone Aruba su nomber den laira. El a drenta e mina dia 2 di october y a sali bek dia 10 di januari, pues el a logra su meta.
Diabierna durante un conferencia di prensa, Heintje a comenta di su experiencia durante e 100 dia. El a cuminsa na bisa cu e ta para riba y lo enfrenta ken cu ta den bida real y a continua bisando cu si tabata e caso cu el a haya ayudo financiero e no lo mester a pasa e 100 dia bou tera.
Tabata pa motibo cu ningun instancia ni tampoco gobierno a yud’e, el a bay e guera aki. Ras, ta comenta cu p’e motibo ey mes e no tabatin mester di ningun minister ni tampoco parlamentario pasobra si lo a yud’e e no lo mester a bay door cu e hazaña. “Door cu nan no a yuda mi, mi no kier a weita nan durante e shen dia tampoco”, tabata Ras su palabranan.
Heintje a para riba su palabranan di kier mira ningun minister ni tampoco parlamentario. Na momento cu el a yega 100 dia, nan tabata bonbini. E dia final Minister Rocco Tjon tabata presenta y Ras a aprecia easki tambe.
Mirando cu e bida ey bou no ta mescos cu normal, tabatin momento cu e tabata den un stress cu e no kier a wak ni su sombra. Heintje Ras a bisa cu cos por a bay robes cu algun hende pero ta pa motibo di stress mes. Cierto momento e no tabata kier ni pa hende bay ey bou mes.
Ras a finalisa bisando cu Aruba por ta contento pa motibo cu el a habri varios tour.


text:
WILLEMSTAD.- E sospechoso E. C. den e kaso ku a haña e nòmber di Valencia ta dip den problema. Esaki ta saliendo na kla ku investigashonnan ku ta keda hasi. Manera ta konosí djabièrnè siman pasa wes komisario a husga e detenshon di L.L. i E.C. i a prolongá e detenshon di E.C. i a laga L.L. den libertat.
E kaso a haña e nòmber di Valencia i ta trata di akusashonnan di entre otro falsifikashon di dokumento, korupshon atministrativo i mal uso di funshon komo ámtenar. E sospechoso aki ta empleá na e servisio di Imigrashon konosí komo TO (Toelatinsorganisatie).
Pero mientrastantu a prohibí entrada na e ofisina di e servisio aki na otro empleado den e kaso aki e mènedjer di ofisina. EXTRA a komprondé ku hustisia a tende vários di e trahadónan i esakinan komo sospechoso.
Ta un tenshon enorme tin na e servisio aki, ku ta duna un servisio importante na komunidat. I awor ta manera kosnan ta stanka ya ku tur hende ta wak otro den e ofisina.
Relashoná ku e kaso Valencia EXTRA a komprondé ku ta sumanan kuantioso tabata ser paga pa pèrmit di ekstranheronan. I spesífikamente chinesnan ta esnan ku tabata paga sumanan hopi grandi pa nan pèrmit. Tin sospechoso i asta pruebanan fuerte kontra E.C. ku a yuda kontra pago hopi chines yega na nan pèrmit di estadia i di nan famia.
Loke tambe ta ser investigá segun EXTRA su informantenan ta konstrukshon di un edifisio ku aparentemente ta riba nòmber di E.C. pero ku e trahadónan tabata chinesnan.
E.C. komo hefe di e servisio aki so no por a saka e pèrmitnan, ounke esaki ta parse di a sosodé su riba su enkargo. I p’esei investigadónan den e kaso Valencia tin un grupo grandi di trahadó na e servisio aki tambe komo sospechosonan ounke nan no a keda detené.
Komunidat i enpartikular negoshantenan ku ke establesé na Kòrsou ta sintiendo efekto kaba di e investigashon Valencia, ya ku proseduranan ta bayendo tranka. Esaki segun nos informantenan hopi yega serka di e servisio aki ta debí ku trahadónan ta duda ta ken si òf ken no ta metí.
Bron: Extra


text:
Manera ya nos a avisá, djabièrnè 3 di yüni próksimo nos selekshon nashonal lo enfrentá Honduras aki na Kòrsou durante nos promé partido di CONCACAF Nations League pa e aña aki. E partido aki lo tuma lugá den Stadion Ergilio Hato pa 8’or di anochi.
Ayera den oranan di atardi un grupo di nos hungadónan residensiá den eksterior a yega Kòrsou pa djòin e grupo ku tei kaba p’asina kontinuá ku nos entrenamentu i preparashonnan pa nos pa nos partido di dia 3 di yüni kontra Honduras.
Pronto karchinan lo ta na benta i disponibel pa abo komo e di 12 hungadó bin sostené i apoyá nos selekshon nashonal!
Keda pendiente pa mas informashon…


text:
Hayasgo importante durante ekskavashon na de Savaan
Notisia
Komunikado di prensa
Durante e lunanan ku a kaba di pasa Fundashon NAAM, huntu ku Archeologische Werkgroep Curaçao i otro boluntario, un stazjèr i e filmadó Jar Nobrega a hasi investigashon arkeológiko na de Savaan.
Investigashon anterior hasí pa Ayubi, Tacoma i Haviser a indiká kaba ku tabatin un komunidat prekolombino di e periodo di aña 500 pa 1690 di era kristian. Durante e ekskavashon di NAAM a topa restu di marka kaminda tabatin kozein di bibienda, ademas di artíkulo di uzo trahá di kokolishi, koral, klei i piedra. Ta trata di piedra di mula trahá di koral, kuenta di kokolishi, hacha di piedra, pidanan di pòchi di klei sea di fèrf òf no di fèrf, etc. A topa seis entiero tambe. Tres hende muhé, un hende hòmber i dos mucha. E adultonan tabata derá den un buraku, ku nan pianan doblá na nan kurpa. Fuentenan históriko ta indiká ku ora un hende muri den e kultura aki tabata laba e kurpa i hunt’é ku ruku. Tabata bistié hoya i otro dekorashon pa despues lora e defuntu den un hamaka i pon’é den un buraku.
E mucha di mas chikí tabata un yuchi òf feto derá den un urna ku tabata boka abou i poné huntu ku otro entiero den un buraku. E otro mucha tabatin mas o ménos ocho aña i tabata derá ku dos medayon di kokolishi na un kadena ku originalmente tabata kologá na su garganta.
Lo prosesá i analisá e hayasgonan ku a ekskavá i e dokumentashon den e próksimo lunanan.


text:
Evelyn Wever re-eligi como lider di MEP pa aclamacion
ORANJESTAD - Pa aclamacion, actual lider di partido politico Movimento Electoral di Pueblo (MEP), a re-eligi Evelyn Wever Croes pa lidera e partido pa...
Alfredo Capelo di Colegio Arubano a ricibi ‘Appel di Enseñansa”
ORANJESTAD – Segun informacion di nos colaborador na Noticia Cla, e docente cu recientemente tabata centro di atencion pa a tuma su retiro den un...
Aguirre: Speransa cu Reino Hulandes lo no conoce frontera
AMSTERDAM - Segun informacion di nos colaborador na Noticia Cla, Marifer Aguirre Broca den calidad como presidente di parlamento hubenil di Reino, a hiba un...
A cuminsa cu restauracion di ‘California Lighthouse’
ORANJESTAD - Trabounan a cuminsa oficialmente awe pa restauracion di e faro na 'California', conoci popularmente como e California Lighthouse. Ta considera esaki como...
Hopi interes na Aruba pa eclipse lunar
ORANJESTAD – Un cantidad grandi di hende na Aruba diadomingo anochi a busca caminda pa wak e eclipse lunar, conoci como e ‘blood moon’,...
CITGO ‘preocupa’ con lihe por haya Arubianonan bek pa traha na Aruba
ORANJESTAD – E compania CITGO ta precupa con lihe por haya arubianonan den exterior bek pa traha na Aruba, si nan dicidi di tuma...
TEDx 2015 Aruba a presenta e posibilidadnan pa futuro
ORANJESTAD – Segun nos colaborador na Noticia Cla, un sala practicamente yen na Cas di Cultura, un total di riba 10 orado a deleita esnan...
Aruba ta haya un brug regalo na lugar di Natural Bridge
ORANJESTAD – Segun nos colaborador na Noticia Cla a informa nos, Aruba ta haya un brug na lugar di Natural Bridge! Lidera pa un grupo...
Zonido duro diasabra procedente di Venezuela
ORANJESTAD - Segun nos colaborador nan na NoticiaCla, ta hopi yamada a drenta diasabra mainta pa merdia, ora cu diferente hende a raporta di...
Trahado masculino a cay for di halto na Riu Antillas
PALM BEACH - Diaranson merdia na Riu Antillas durante di un trabou di mantencion un trahado a resulta herida. E trahado a perde balans despues...


text:
(CiberCuba) – Celia Cruz ta biba den hopi di e curason di e cubanonan , manera tur hende sa e gobierno a nenga pa celia Cruz por a drenta su Pais bek y asina e la muri si bolbe. Asina Cauqui la Mora a duna di conoce den un di si mensahe den un videoclip di e tema “ Por si acaso no regreso”
Cuqui La Mora a sorprende tur su siguidornan riba su plataforma digital cu un vercion di e cancion di Celia Cruz “ Por si acaso no Regreso”.
E cancion aki e la haci pa asina duna un homenahe pero tambe deda na tur Cubano cu kier un Cuba liber. E artista a canta e cantica aki cu tur su amor Patria y bida “LIBERTAD” Asina e Cubana a skirbi riba su cuanta di instagram.
Di e manera aki e artista a expresa su sentimiento pa su tera cu a mire nace y lanta. No ta prome artista cubano ta canta pa liberdad di Cuba , hopi cubano cu a logra Sali di cuba y bira exitoso semper a manda un mensahe pa nan tera.
Den e videoclip Aleanis Jauregui cu ta nomber real di e actriz / humorista Cuqui La Mora a nombra Celia Cruz den e videoclip “ Viva Cuba libre de dictadura” y asina e ta aparece den e videoclip cu un carton unda cu ta expresa “A Celia Cruz como a muchos cubanos el gobierno les negó la entrada a su país. Murió sin volver”.


text:
Minister Maduro ta informa: Parlamento ta trata cambio den ‘overbruggingsuitkering’ pa evita caida abrupto den entrada ora disolve Parlamento of tuma retiro
ORANJESTAD – Diaranson merdia Parlamento di Aruba ta trata e cambio den Ley di ‘Voorzieningen Gewezen Politieke Ambtsdragers’ en hun nabestaanden pa haci un ahuste na e ‘overbruggingsuitkering’ pa asina evita un caida abrupto den entrada di un ex-parlamentario of ex-minister na momento cu disolve Parlamento of tuma su retiro como Parlamentario of Minister di nos Pais.
Periodo di pago ta wordo cambia
Den e ley ta haci un cambio den articulo 19 na unda ta stipula cu un politico cu ta baha di su funcion como Parlamentario of Minister, tin derecho di haya un entrada transitorio, e ‘overbruggingsuitkering.’ Manera e ley ta awor, e ex-politico cu ta baha di su funcion tin derecho pa haya e ‘overbruggingsuitkering’ e luna despues cu e baha di su funcion. Recientemente ora cu Parlamento a keda disolvi, e aplicacion di ley a pone cu un grupo di ex-parlamentario lo mester a cay na un manera abrupto den entrada, ya cu nan lo mester a keda practicamente sin entrada pa 2 luna promer cu nan por a ricibi nan ‘overbruggingsuitkering’. Pa evita e caida aki y pa keda den e esencia di e Ley, a presenta e cambio pa hala e fecha y stipula cu e entrada transitorio ta wordo paga desde e dia cu haya of tuma retiro como politico den funcion. Pues e periodo di pago ta locual ta wordo cambia pa por keda cumpli cu e meta di e Ley, pa evita un caida grandi den entrada di un ex-politico cu ta baha di funcion.
Urgencia pa cambia e ley
Aunke cu e Ley di ‘Voorzieningen Gewezen Politieke Ambtsdragers’ ta data di aña 2010, ta te ora a conoce cambionan di gobernacion, a ripara su efecto na unda e ex-politico ta keda sin haya pago algun dia promer cu nan por haya nan ‘overbruggingsuitkering.’ Asina nos por wak cu na aña 2013, ex-parlamentario y ex-ministers a keda sin cobra 2 dia di trabou. Na aña 2017, esaki tabata 4 dia pa ex-parlamentario y 14 dia pa ex-ministers. Na 2021, e diferencia a bira mas grandi. E ex-ministers lo mester a keda sin haya pago pa 11 dia di trabou y e ex-parlamentarionan lo mester a keda 23 dia sin haya pago. E ultimo aki sigur lo a trece un cambio hopi abrupto pa e ex-parlamentario cu lo a keda 2 luna sin entrada. Aki ta unda a surgi un situacion contra e esencia di e ley, cu a crea e urgencia pa haci cambio den e situacion cu a presenta.
Derecho ta keda mescos y no tin extra gasto
Cu e cambio proponi e pago di e ‘overbruggingsuitkering’ solamente ta wordo hala dilanti. No ta duna derecho extra na e ex-politico cu ta baha di su funcion y tampoco tin gasto extra ta wordo haci. Den e caso reciente, via maneho faborabel, a hala e fecha di pago di ‘overbruggingsuitkering’ pa e ex-parlamentario. E pago aki a causa un subida leve den gasto den aña 2021, pero despues na aña 2022 e subida aki ta baha bek y ta keda per saldo na cero.


text:
Rincon
Rincon ta e pueblo mas bieu riba Boneiru i ta e fundeshi dje isla, e ta situa den un vaye dje serunan parti nort Boneiru. E tin un total di 1.844 habitante (2020), parti entre Rincon suit i Rincon nort.[1]
Historia[editá | editá fuente]
Den besindario di Rincon indjannan a establesé siglo nan pasa, den e kuebanan di Onima i Fontein nan tabata biba. Na Fontein tin awa dushi ku ta bin foi dje kueba ku nan lo a usa. Nan tabata biba di piskamentu i jagmentu. Na kuminsamentu di siglo 16 e spañonan a deportá e indjannan foi Boneiru hiba Hispañola awendia Haiti i Santo Domingo pa traha komo katibu. Na medio di siglo 1500 a bolbe bini indjannan riba Boneiru ku despues a uni k'e spañonan, i nan a fundá e pueblo Rincon den e vayé meimei seru. Pa siguridad nan a tuma e desishon aki, pa no kai den man di piratanan. Barkunan di pirata di otro nashonnan Oropeo tabata señalá riba laman rond dje islanan. Durante dje siglonan ei Rincon tabata importante pa e Spañonan, ei nan tabata skonde nan propiedat i e prisoneronan.
Hulanda a konkistá[editá | editá fuente]
Despues ku Hulanda a konkistá e isla na 1633, e hulandes nan tambe a establesé ei promé ku nan a kuminsa eksplotá e saliñanan di salu. E hulandes a haya e indjannan muchu débel pa hasi trabou pisa, p'sei nan a buska katibu foi Afrika pa traha. E katibunan tambe a keda na Rincon pa e mes motibu, pa no kai den man di piratanan. Negoshí di katibu tabatin mas balor ku negoshi di oro den tempu ei. E katibunan ku tabata traha na e saliñanan di salu mester a kana bai aya i bolbe Rincon tur siman. Despues k'e hulandes nan a sentralisá e produkto di salu na saliña di Pereke (pekelmeer) nan a hiba e katibu nan aya. Pèrdèmentu di tempu pa sali kana foi Rincon bai aya a wòrdu kambiá pa ora di trabou. Katibunan ku a keda Rincon tabata traha na plantashi mangazina di rei ei nan tabata planta i kria bestia pa gobernador nan.
Despues di Sklabitut[editá | editá fuente]
Despues di sklabitut hopi dje katibunan a keda pa nan kuenta,nan mester a sòru pa nan mes i pa nan yunan. Libertat a kuminsa ku pobresa. Mama i yunan tambe mester a traha duru pa tabatin moda di biba. Nan tabata bai piki watapana, wesu (Ku wesu nan tabata traha boton di paña y kabu di kuchu, machete y bestèk), kima karbon, kima kalki, korta sentebibu (alué), korta kadushi pa kushiná, bai piska, traha den kunuku, nan a hasi tur sort'i trabou. E pueblo tabatin dia di tristesa y di alegria, nan tabata kanta oranan tabata traha pa no sinti peso dje trabou ni dje solo ku tabata kima riba nan kabes. Awendia e kansionnan ei a bira kantikanan folklóriko. Asina e pueblo a pone kabes huntu pa sali foi miseria di sklabitut i pa keda mantené nan libertat i pa logra un bon futuro i trankilidat.
Na kuminsamentu di siglo 20 bonerianonan homber tabata bai otro paisnan manera Cuba, Suriname, Venezuela, Estadonan Uni di Merka pa buska trabou i otro tabata bai nabega. Esnan ku a keda Boneiru tabata yuda otro traha kas, planta i korta maishi, kore kue kabrita, sera trankera, traha boto i barku, hende muhé tabata laba paña, strika, dia fiestanan tabata traha bolo, kushina, traha flor pa dorna kas, nan tabata pober, pero nan a uní pa bai dilanti. Despues ku a bini rafinaderia na Kòrsou i Aruba tabatin hopi kambio i prosperidat riba e otro islanan.Tur atenshon tabata pa e produkshon di petroli ku tabata mas importante ku salu den kuminsamentu di siglo binti. Bonerianonan mes mester a buska manera pa keda mantené nan famianan riba e isla. Boneiru den añanan 1940 pa 45 i e periodo despues tabata mas malu riba e isla, den tempu ei ku henter mundu tabata den guera. Bonerianonan mester a bira kreativo i a kuminsa eksportá un parti chikitu di loke e isla tabata produsí manera salu, karbon , álue, dividivi òf watapana, piska salu, karni i kueru di kabritu i kabritu bibu, mèst di kabritu ku nan tabata eksportá pa otro islanan den karibe pa drecha tera di hòfi i kunukunan pa planta berdura. Riba e dokumental aki bou di mas ku 60 aña pasá, "Bonaire eiland van rust", por mira kon hendenan mester a traha pa mantené nan famia.
Link eksterno[editá | editá fuente]
- rincon.nl
- på infobonaire.com
- mangazinadirei.org
- blennylips.com
- bonaire flickr.com
- Bonaire Eiland van rust (dòbel klek meimei)


text:
Willemstad, Korsou:
Polis ta pidi búskeda di e hómber sospechoso Angelito Maria FELIPIE, di 19 aña di edat nase na Kòrsou.
Angelito ta enbolbí den un kaso kaminda dia 25 di mei 2022 ela tira atrako ku arma di kandela den un establesimentu riba Franklin Delano Rooseveltweg.
Petishon di reshèrshi ku ta enkargá ku e investigashon aki ta, pa Angelito Felipie mèldu na Warda di Reshèrshi.
Tambe polis ta supliká kualke persona ku por duna informashon di paradero di e sospechoso Felipie, pa tuma kontakto ku polis na number di telefòn 917, e number anónimo 108 òf e tim enkargá ku e investigashon na number 724-6218 / 724-6227.


text:
Delegacion di Aruba a participa na reunionan consultativo cu CBP na Washington DC
Bou di mandato di Minister di Turismo & Salubridad Y PromeMinister di Aruba, un delegacion consistiendo di representantenan di Ministerio di Turismo, Ministerio di Husticia, Director di Departemento di Relacionnan Exterior, Aruba Airport Authority, Embahada di Reino Hulandes y liderapa Minister Plenipotenciario na Washington DC, a participa naun reunion consultativo cu Customs & Border Protection (CBP) y State Department riba e topico di US Preclearance na Aruba.
Aruba, como un di e prome paisnan na mundo, a negocia un tratado di pre-inspeccion di imigracion y duana cu Merca na aña1994 y a logra establece e US Preclearance na aeropuertointernacional Reina Beatrix. E CBP Preclearance ta sumamenteimportante pa mantene e stabilidad y crecemento di Aruba suturismo cual ta consisti pa su gran mayoría di bishitantenanMericano.
E CBP a expresa ya pa basta tempo e necesidad pa modernisa y amplia e tratado di Preclearance di aña 1994, entre otro falta di capacidad humano y limitacionnan presupuestario. Mirando e importancia di e US Preclearance pa Aruba su economia, Gobierno a priotisa e topico aki y afirma su compromiso pa yegana renegociacion di e tratado.
Prome cu e reunión consultativo cual a tuma lugar naWashington DC dianan 20 y 21 di Oktober, e partidonan envolvía delibera en extenso riba topiconan di seguridad, aspectonanoperacional y interpretacion legal. E reunionnan a bai den un ambiente constructivo durante cual ambos banda a expresa nan compromiso pa Aruba mantene e US Preclearance cu e condición cu lo drenta den un proceso di renegociación di e tratado pa por cumpli cu e exigencianan legal y operacional pa cumpli cu e di actualidad cierto cambionan operational.
Partidonan a dileña un plan di acción detaya cu lo mester tumalugar prome cu e high-season benidero y anterior na e renegociación di e tratado. E delegacion a expresa plenoconfiansa cu e deliberacionanan lo conduci na bon resultadonan, tanto pa Aruba como pa US CBP.


text:
Sindicatonan Hulandes a perde mas di 100 mil miembro den dos aña
Sindicatonan na Hulanda a perde 101 mil miembro durante e ultimo dos aña, e di cuater caida mas grandi desde cu a cuminsa midi...
Hulanda: Cuatro di dies studiante usando mas droga y bebiendo mas
E uso di narcotico a aumenta significantemente entre studiantenan di educacion avansa desde comienso di pandemia di coronavirus, cu cuatro di cada dies studiante...
Defensor di Pueblo lo cuminsa un investigacion di pobresa na 2019
Na 2019 Defensor di Pueblo Nacional lo bay haci hopi mas investigacion di e funcionamento di gobierno na Boneiro, Saba y Sint Eustatius. Entre...
Conseho di Minister St. Maarten ta cancela Carnaval
Den su reunion dia 26 di januari ultimo, Conseho di Minister a dicidi di cancela e plan y ehecucion tanto di Carnaval como e...
Corporal nobo pa curmil y arumil
E ehercicio final a yega na su fin. Ocho Militar di curmil y arumil cu esaki a termina cu exito nan (Voortgezette Vak Opleiding)...
Willemstad: Trahadonan di Isla den accion
Sindicatonan Apri y PWFC antayera a entrega varios exigencia di parti di personal di Isla na gobierno di Corsou: pa kita e beslag cu...
A cuminsa di nobo cu un proceso pa busca un operador pa refineria na...
Fraccion di MFK a tuma nota cu a cuminsa di nobo cu un proceso pa busca un operador pa nos refineria. Pa fraccion di...
Cft: ‘Implementacion di reformanan structural di crucial importancia pa Corsou’
“Corsou mester implementa e reformanan cu lo fortalece e pais di forma duradero na un manera rapido y energico”, asina Colegio di supervision...
Inicio di biba cu guia pa hoben na Hulanda Caribense
Den un investigacion recien riba e problematica di adolescente na Hulanda Caribense, e importancia di posibilidad pa acogida di hobennan vulnerabel ta bin dilanti....
Gobierno di Reino ta suspende pago na St. Maarten
(TheDailyHerald) – Conseho di Minister di Reino ayera diabierna a dicidi di retene e pago di e NAf. 39 miyon di sosten di likides...


text:
Tag Archives: MiPensioen
Interupcion di Servicio Sistemanan di SVb
En conexion cu mantencion riba nos sistemanan, tur servicio online di SVb lo wordo interumpi riba: Diahuebs 8 juli 2021, entrante 3:00 PM. Despues di 3:00 PM nos sistemanan di Webportaal, AO Online, MiSVb y MiPensioen no por wordo habri pa algun ora di mantencion. Nos ta ofrece nos disculpa pa cualkier inconveniencia cu esaki… Mas Informacion
Interupcion di Servicio Sistemanan di SVb
En conexion cu mantencion riba nos sistema di IT, tur servicio online di SVb lo wordo interumpi riba: Dialuna 19 april 2020; di 12:15 PM pa 12:45 PM. Durante e oranan aki nos sistemanan di Webportaal, MiSVb y MiPensioen no por wordo habri. Nos ta ofrece nos disculpa pa cualkier inconveniencia cu esaki por causa.
Interupcion di Servicio Sistemanan di SVb
En conexion cu mantencion riba nos sistema di IT, tur servicio online di SVb lo wordo interumpi riba: Diabierna 9 april 2020; di 5:00 PM. E trabaonan di mantencion lo dura 24 ora. Durante e oranan aki nos sistemanan di Webportaal, MiSVb y MiPensioen no por wordo habri. Nos ta ofrece nos disculpa pa cualkier… Mas Informacion
Interupcion di Servicio Sistemanan di SVb
En conexion cu mantencion riba nos sistema di IT, tur servicio online di SVb lo wordo interumpi riba: Diabierna 6 november 2020; di 3:30 PM pa 6:30 PM Durante e oranan aki nos sistemanan di Webportaal, MiSVb y MiPensioen no por wordo habri. Nos ta ofrece nos disculpa pa cualkier inconveniencia cu esaki por causa.
Interupcion di Servicio Sistemanan di SVb
En conexion cu mantencion riba nos sistema di IT, tur servicio online di SVb lo wordo interumpi riba: Diasabra 10 october 2020; di 11:30 AM pa 4:00 PM Durante e oranan aki nos sistemanan di Webportaal, MiSVb y MiPensioen no por wordo habri. Nos ta ofrece nos disculpa pa cualkier inconveniencia cu esaki por causa.
Interupcion di Servicio Sistemanan di SVb
En conexion cu mantencion riba nos sistema di IT, tur servicio online di SVb lo wordo interumpi riba: Diahuebs 30 juli 2020; di 5:00 PM pa 7:00 PM Durante e 2 oranan aki nos sistemanan di Webportaal, MiSVb y MiPensioen no por wordo habri. Nos ta ofrece nos disculpa pa cualkier inconveniencia cu esaki por… Mas Informacion
Conexion di Funeraria riba MiPensioen di SVb
Banco di Seguro Social Aruba SVb tin un otro primicia unda cu entrante prome di september 2019 tur funeraria na Aruba por maneha nan propio cuenta via e portal di SVb MiPensioen. Funerarianan ta duna servicio na famia di pensionadonan cu fayece kende mester atende cu entiero den momento di tristesa. Parti di e servicio… Mas Informacion
Video cu Instruccion pa Aplica pa Pensioen Online
Pa por entrega bo peticion pa pensioen di AOV Online, mester haci uso di MiPensioen, e servicio digital di SVb pa tur pensionado. Den e video aki por wak con pa registra y asina entrega bo peticion online pa bo pensioen. [huge_it_videogallery id=”5″] Pa wak e video full habri primi riba e ‘full screen icon’… Mas Informacion
SVb ta Sigui Inova su Servicio pa e Pensionado
Diahuebs mainta Banco di Seguro Social Aruba SVb a presenta su servicio nobo pa e pensionado. Den un conferencia di prensa ir. Edwin Jacobs director conhuntamente cu Luis Tromp hefe di Departamento di Pensioen a presenta un servicio nobo cu a drenta na vigor for di awe prome di juni. SVb ta pensa riba con por brinda un miho servicio na su clientenan. Awor e persona cu yega na edad pa cobra su pensioen di AOV, por haci su peticion online.
Pensioen di biehes (Algemene Ouderdomsverzekering of AOV) ta un seguro social cu ta cubri e consecuencianan financiero di biehes. E asegurado tin derecho riba pensioen entrante e luna despues di e fecha riba cual e ta yega su edad di pensioen. Entrante 1 di januari 2017 e edad di pensioen ta 61,5 aña. Tur persona naci entre 1 di januari y 30 di juni 1956 por aplica 3 luna prome cu e yega su edad di pensioen. Cada aña e edad di pensioen lo sigui subi cu 6 luna te cu 1 di januari 2024 ora e edad di pensioen lo bira 65 aña.
Pa un persona por ricibi e pensioen di biehes e mester haci su peticion na SVb. Awor e peticion por bay di manera digital via MiPensioen. Riba nos website por yega riba e portal di MiPensioen, e programa mes lo guia e futuro pensionado kico pa yena riba cada pagina. Ta importante pa tene na cuenta cu mester tin un email adres activo pa por registra como usuario di e portal di SVb. Pa facilita e proceso di peticion SVb a traha un video di instruccion cu lo ta riba riba e website www.svbaruba.org for di dialuna proximo 5 di juni 20. E video aki ta splica e proceo paso pa paso. Sra Agnes Arends tabata e prome futuro pensionado cu a bay on line y a haci su peticion pa su pensioen di AOV.
Aplicando online pa e Pensioen di AOV e pensionado no mester yega personalmente na oficina di Pensioen ya cu despues di haci su peticion via e portal, e proceso lo sigui automaticamente. E usuario lo por sigui via di e pagina principal con leuw e proceso di su aplicacion ta. Aplicando via di e portal di Pensioen ta facil, e proceso lo cana mas lihe y ta sigur un trankilidad pa e futuro pensionado cu no lo tin mester di sinta warda pa wordo atendi. E servicio nobo aki ta facilita e persona cu ta biba den exterior tambe pa e por haci su peticion digital. Como servicio adicional, na oficina di Pensioen den Vondellaan, a instala computer specialmente pa e pensionado por registra y tambe haci peticion di su pensioen on line.
Banda di haci e peticion pa e pensioen di AOV tambe e pensionado por print diferente documento manera jaaropgaaf, inkomensverklaring, herziening mutatie y toelichting AOV.
Di e forma aki SVb Aruba kier sigui inova y brinda e miho servicio posibel na tur pensionado y futuro pensionado nan na Aruba y rond mundo.
Download Jaaropgaaf cu MiPensioen
Banco di Seguro Social Aruba SVb ta invita tur pensionado pa download su jaaropgaaf mediante e servicio di MiPensioen. Registra pa MiPensioen cu bo number di AOV of AWW y un emailadres valido. Pensionadonan cu a registra caba por download e jaaropgave 2015 libremente for di MiPensioen. Por registra of habri MiPensioen akinan: https://pensioenen.svbaruba.org/Account/Login. Den… Mas Informacion


text:
Na edat di 14 aña Julio a kuminsá hunga bala den e ekipo ku yama Argentina Junior.
Ku 16 aña Julio a militá den Hilversum i ku su 17 aña Julio a bira miembro di “Curacaose Voetbal Bond”, komo miembro di e klup “Volharding” ku tabata hunga den A- klasse.
Na mesun edat di 17 aña Julio a kuminsá práktika deportenan di Atletismo i Bòkseo den Villa Maria i alabes e tabata hunga beisbòl den Deportivo Venezuela.
Na aña 1938 Julio a efektuá su promé pelea den peso pisa ku 184 liber i a pèrdè pa téknika nòkout den di 4 asalto di mi kontrinkante ku tabata pisa 234 liber.
Dos luna despues den su pelea di revancha, Julio a gana di mes un forma den di 3 asalto.
Tur Julio se demas peleanan tabata eksibishon komo ta Julio ku Chababa so tabatin den e peso aki na Kòrsou.
Riba tereno di futbòl Julio a sigui desaroyá su talentonan i den aña 1940 i 1941 Julio a partisipá den selekshon di “Curacaose Voetbal Bond”.
Entretantu su aktuashon den atletismo tabata hopi eksitoso, tabatin un temporada ku Julio tabata karga 5 rekòrt: “Kogel”, Disko, Sper, Salto alto i “Vijfkamp”.
Na aña 1944 Julio a forma parti di un delegashon ku a biaha pa Caracas i tuma parti den algun evenementu di atletismo. Aya Julio a kibra dos di su rekòrt ku tabata “kogel” i salto alto.
Aña 1946 Julio a biaha pa Hulanda pa partisipá den e kampeonato Hulandes di atletismo.
Promé ku e kampeonato mes tuma lugá Julio a partisipá na diferente torneonan di fogeo na diferente suidat manera; Den Haag, Dordrecht, Rotterdam, Leiden, i Hoorn.
Den e toreneonan di fogeo Julio a logra hopi éksito pero den e weganan ofisial si kos a kambia un poko ya komo aki Julio mester a enfrentá e mehor atletanan di Hulanda.
Na 1946 Julio a partisipá na e Weganan Sentro Amerikano i di Karibe ku a tuma lugá na Baranquilla, Colombia, na unda Julio a logra un di 6 puesto riba sper.
Na final di su eksitoso karera komo atleta den e ramonan di atletismo, beisbòl, futbòl, bòkseo Julio a kuminsá traha tambe komo dirigente tantu tékniko, atministrativo i komo umpire den beisbòl i rèfri i den bòkseo profeshonal.
Julio a biaha na vários okashon komo dirigente ku diferente selekshon i a bishita diferente pais den nos region.
Na final di su karera komo dirigente den beisbòl Julio a fungi komo manager di Santa Rosa Indians i manager di e selekshon di beisbòl di Kòrsou.
Aktualmente Julio ta partisipando den e deporte di dominó den e federashon di Kòrsou komo un di e mehornan, tantu riba nivel nashonal komo internashonal.
Julio ta presidente di e klup di dominó Los Veterano presidente di e federashon Antiano di dominó i miembro di direktiva di e federashon internashonal di dominó.
Esaki pues ta un historia deportivo di sr. Julio Rooi ku ta wòrdu konsiderá un di nos mehor atleta “all-a-round” ku Kòrsou a produsí.


text:
The content originally appeared on: Diario
ORANJESTAD (AAN): Tabata Diasabra den dia, cu alarma a wordo bati na Rescue and Coordination Center (RCC) di Guardacosta, cu tin un boto piscado cu problema riba lama cerca di Aruba.
Ta trata aki di e boto piscado Joandra cu tabatin problema cu su baterianan.
RCC mesora a pone un unidad di Guardacosta di Caribe Hulandes su sede na Aruba, pa subi lama pa bay duna un man. Esaki a wordo haci cu e speedboat special tipo Metal Shark, cu a move rapidamente den direccion di Joandra.
Ora cu e Metal Shark a yega banda di Joandra, nan a check si tur hende abordo ta OK, y despues a duna asistencia door di tira un cabuya pa nan, y asina lastra e boto bek pa tera.
Nan a bay direccion di Spaans Lagoen, unda e boto a bay mara na e Pier di Rancho Carrion.
Na yegada na Rancho Carrion, e agentenan di Guardacosta a eherce un control rutinario riba e boto di piscado.
Guardacosta ta avisa doñonan di boto pa haci mantencion regular na nan botonan. Pa nan propio seguridad abordo mester tin suficiente jacket di salbabida, un flashlight cu bateria y un pito, un EHBO kit, suficiente awa, aparato pa paga candela, VHF Marine Radio of un cellular full charged. Evita e chens di un accidente of situacion peligroso riba lama cu bo boto of Seadoo.
Den caso cubo mester di yudanza bo por yama Guardacosta di Caribe Hulandes riba 913 of e Whatsapp number +(5999) 510-0913. Gosa di lama y beachnan na un manera safe.


text:
Stimula mas hoben pa eherce agricultura ta promove siguridad di alimentacion. Pa es motibo den siman cu a pasa United Farmers y Santa Rosa a reuni hunto cu Minister Ursell Arends y Minister Geoffrey Wever.
Durante e encuentro aki a toca diferente tema, cual a inclui con pa stimula hobennan pa haya mas interes den agricultura. Gobierno di Aruba kier crea un modelo economico nobo unda cu inversionnan necesario por ser haci den e modernisacion di practicanan agricultural. Inversionnan corecto por yuda percura pa cupo di trabou nobo y tambe limita importacion di productonan agricultural di exterior.
Na e momento aki tin 8 scol caba cu a expresa nan interes, unda cada un tin 350m2 pa cuminsa cu e proyecto piloto aki.
Gobierno di Aruba kier yega na 15% na 2025 di siguridad di alimentacion – pues produccion local. Den pasado a haci un SWOT analysis unda a resulta cu ya caba tabata tin varios proyectonan agricultural na Aruba. Asina aki a sali na cla cu hopi ta opta pa produci lechuga, caminda cu tin varios otro productonan tambe interesante cu lo por cosecha localmente.
Di parti di Directie Economische Zaken, Handel en Industrie (“DEZHI”) ya caba ta organisa diferente workshops pa cunukeronan. TNO tambe tin estudio haci riba “best practices” di con plantamento mester wordo eherce na Aruba, tumando cuenta cu nos clima.
Santa Rosa y United Farmers kier centralisa e conocemento pa asina hunto por pone regla y regulacionnan vigente pa asina subi eficiencia, y percura pa no satura e mercado cu un solo variedad – of variedad limita – di producto. Den e proximo siman por spera di firma conhuntamente un MOU pa reenforsa e colaboracion. Asina por percura pa mehora siguridad di alimentacion, y logra realisa e meta di 15% produccion local pa 2025.


text:
Tur aña di nobo Komishon 4 i 5 di mei ta saka un buki ku historia karibense tokante Segunda Guera Mundial i tokante libertat. Sra. Riet Sealy i Paul Ruijs di Komishon 4 i 5 di Mei Boneiru resientemente a entregá gezaghèber Edison Rijna un ehemplar di e buki, un feneta i un tishùrt.
Sra. Sealy durante di e entrega a duna gezaghèber Rijna informashon tokante kontenido di e buki i a duna di konosé ku grupo 7 i 8 di tur skol básiko lo risibí e Buki pa Pensa. Gezaghèber na nòmber di gobièrnu di Boneiru a gradisí sra. Riet Sealy i Paul Ruijs pa e buki i e bon trabou ku e komishon ta hasiendo.


text:
15 di mart
15 di mart ta e di 74 dia di aña (75 den un schrikkeljaar) riba e kalènder gregoriano. Ta resta 291 dia pa sera e aña.
A sosodé[editá | editá fuente]
- 1827 - Na Canada ta funda e Universidat di Toronto
- 1980 - Michail Gorbatsjov ta bira presidente nobo di Union Sovietiko
- 2019 - Serka di 1.4 mion hoben na 123 pais ta keda sin bai skol komo protesta kontra kambio di klima.[1]
- 2020 - Na Kòrsou ta tuma e prome paso pa ku e krisis di COVID-19 serando Hato pa tur tráfiko aéreo di Oropa te ku próksimo aviso.[2]
- 2023 - Lo tene elekshon pa Konseho Insular di Boneiru i Saba. Despues ku a disolbe e konseho insular di Sint Eustatius na 2018, a suspendé e elekshon riba e isla aki temporalmente te 2020.


text: Diasabra madruga a drenta informe di un accidente banda di Huchada na Santa Cruz, mesora a dirigi un patruya na e sitio. Na yegada di e patruya a bin compronde cu un chauffuer burachi lo a reverse y a bay dal riba un auto di e Team di Arresto. Polis a detene e chauffeur y a hib’e na warda pa asina test e riba machine grandi y a comproba cu su nivel di alcohol den su sistema ta mas di locual ta permiti y pesey a dune un cuarto gratis. E daño riba e auto di polis tabata minimo pero como ta un auto di dienst mester laga e specialista di trafico presenta y traha e rapport di e susedido.


text:
Durante fin di siman a drenta dos kaso di akto kontra moral na kuerpo polisial. Manera ta kustumber, pa salbaguardia e anonimidat di e viktima, kuerpo polisial ta komuniká di un manera limitá tokante kaso kontra di Moral.
E kasonan ta konosí na kuerpo di polis i tim di recherchi di Jeugd en Zeden zaken ta kondusiendo invistigashon intensivo for di trempan ayera mainta. Tin 2 detenshon den e kasonan. Mas informashon tokante e kaso ta sali pronto.
Mirando e sensatividat di e kasonan, nos no por komunika mas detaye, te na momentu ku tin mas klaridat.
Nos ta konta ku boso kooperashon, komprenshon i deskreshon den e kaso relashona ku e kaso


text:
E cobransa tin fecha di 31 di mei 2022
ORANJESTAD – Departamento di Impuesto a saca e cobransanan di grondbelasting 2022 y den e dianan venidero e contribuyentenan lo ricibi esaki via post. E cobransa tin fecha di 31 di mei 2022.
Ta trata di un cobransa cu ta sali tur aña pa e contribuyentenan cu ta doño di un propiedad inmobil of tin derecho riba un propiedad por ehempel e derecho di erfpacht of vruchtgebruik.
Pa fiha e suma di impuesto, ta importante pa stipula e balor di e propiedad riba mercado. A base di e balor aki ta haci e calculacion teniendo cuenta cu e tarifa stipula den ley.
Termino di pago
Ley ta duna e opcion pa paga e grondbelasting den un solo biaha of den termino. Departamento di Impuesto ta conseha tur contribuyente pa lesa e texto imprimi riba e cobransa cu hopi atencion pa cu e terminonan di pago. Aki ta sigui un skema di e terminonan di pago manera stipula pa ley:
Grondbelasting 2022 - Fecha 31 di mei 2022
Pa dia 3 di januari 2023 e cobransa mester ta paga completamente.
Preferibel haci pago online
Por haci pago na un oficina di Departamento di Impuesto, MFA of via banco. Departamento di Impuesto ta recomenda pa haci pago di impuesto online via banco, preferiblemente via Aruba Bank of Banco di Caribe. E sistemanan di e banconan aki ta conecta automaticamente cu e sistemanan di DIMP y e mesun dia e transaccion ta keda registra den e sistema di Departamento di Impuesto. Ora di haci pago online mester scoge e opcion di Bill Pay y no Transfer. Ora di haci pago online menciona: grondbelasting 2022, number di cobransa y persoonsnummer. Di e forma aki Departamento di Impuesto por procesa e pagonan corectamente.
Areglo di pago
E cliente cu no por paga su cobransa di acuerdo cu e terminonan legal, por haci un peticion pa areglo di pago. Mester haci e peticion aki mas pronto posibel. Asina e cliente mes por evita cu Departamento di Impuesto ta continua cu e proceso di cobramento cu gradualmente por bira mas severo, locual por nifica tambe gasto extra pa e cliente. Pa mas informacion tocante e cobransa di grondbelasting por yama nos na e siguiente number di telefon 5227424.
Gerencia di Departamento di Impuesto
24 di mei 2022


text:
Mayor ta un mentor pa semper y su deber ta siña y disiplina su yiu den e bon caminda, pa asina ora e ta grandi e permanece den e bon caminda, pasobra riba e caminda di bida tin hopi obstaculo y cu for di tempran e muchanan mester ta prepara.
Nunca keda sin comparti cu bo yiu bo propio experiencia di bida, pone tur otro buki un banda y comparti esun cu bo mes a experiencia, aunke e por tabata scur y no laga ningun hende bin conta bo yiu ken su mayor tabata, pero sinta cune y conte e berdad, no ta importa cu bo tabata den baho mundo, ni tampoco prostitucion, pero usa bo experiencia como guia pa evita cu bo yiu ta cana den caminda robes.
David a bisa Salomon su yiu den 1 Cronicanan 28 vers 9 :Pa loke ta abo mi yiu Salomon, conoce e Dios di bo tata, y sirbie cu henter bo curazon,y cu un alma boluntario,pasobra Señor ta scrudiña tur curazon y ta compronde tur intencion di pensamento. Si bo busc’E, E lo lagabo hañ’E, mas si bo bandon’E, E lo rechasabo pa semper.
David a yega di comete pica grandi, pero e a arepenti, y Dios a pordone, y awor e ta comparti su experiencia di bida cu Salomon, pa asina Salomon por compromde ken Dios ta, y nos tur por nota con Salomon ta aserca Dios pidi sabiduria, y ricibi sabiduria(2 Cronicanan 1:7-12).
Mas tempo nos tuma den guia bo yiu den caminda di Dios ta ganashi solamente nos tin awe, y goso mayan cu Dios kier.
Semper encurasha bo yiu pa bay dilanti den tur cos positivo, y no limita su crecemento , pero tambe siña bo yiu con aparta for di maldad y no hacie wega cu maldad.
Proverbionan capitulo 13 vers 20 ta bisa: Esun cu ta anda cu hende sabi lo ta sabi,ma un compañero di hende bobo lo sufri daño.
Duna instruccion na un hende sabi y e lo bira mas sabi ainda,siña un hende husto, y e lo crece den siñansa .( Proverbionan 9:9)
Siña bo yiu cu ora e kier ricibi elogio e mester wordo purba, cu tur cos decentemente ricibi den bida ta exigi sacrificio, tin un preis pa paga, y cu tur cos haña facil ta bay facil, tur esaki ta pa e mantene su integridad y evita tur tipo di inmoralidad den su bida.
Purba di haci miho tur dia, y caminda bo por faya, pidi depensa, y si mester pidi pordon tambe hacie , pasobra awe bo por baha y mañan cu Dios kier bo ta subi bek, pasobra semper e humildenan lo gana e bataya.
Nos mester tin e actitud di Cristo (Filipensenan capitulo 2 ver 5-11) y nos mester ta imitadornan di Dios (Efesionan capitulo 5 :1-7)
Un hoben no mester laga ningun hende menosprecia su hubentud: Ma mas bien den palabra , conducta, amor ,fe y puresa demostra bo mes di ta un ehempel pa esnan cu ta kere.(1 Timoteo 4:12)
Pa falta di conseho plannan ta fracasa, ma cu hopi consehero nan lo wordo logra ( Proverbionan 15:22), siña bo yiu cu semper bo porta ta habri pa conseho, y no pa discucion, sino pa solucion.
No laga bo emocion, rabia y orguyo interveni den relacion di abo y bo yiu, mas consulta Dios como mayor y pidi sabiduria pa guia bo famia.( Lucas 15 vers 20-27). Nos tur tin mester di Dios. Pastor Marcel Balootje.


text:
E fenomeno di keda sinta ta masha conoci na Aruba. Estadisticanan ta mustra cu den nos enseñansa, 1.4 % te cu den algun tipo di enseñansa hasta 31 % di un klas ta keda sinta anualmente. Tin diferente rason cu por wordo menciona pakico alumnonan ta keda sinta pero investigacionnan rond mundo a demostra cu kedamento di sinta no tin niun balor agrega na siñamento di un alumno, al contrario, e efectonan negativo di keda sinta ta hopi y tin un efecto negativo riba un hoben pa hopi aña den su bida.
Scolnan tin cu trata pues pa elimina kedamento di sinta. Esaki mester por tuma luga solamente den casonan excepcional di ora un alumno ta malo pa hopi luna y asina ta perde hopi les na scol.
E pregunta cardinal ta con ta elimina kedamento di sinta?
Na prome luga alumnonan mester realisa cu e echo cu nan ta haya enseñansa, ta un privilegio y no un obligacion. Den e mundo moderno aki hasta pa e trabounan mas simpel, studia pa haya e competencianan necesario pa eherce e trabao ta wordo stimula. Mas bo studia, miho trabao bo por haya. Pero banda di esaki nos comunidad y bida ta di tal forma cu diariamente ta siña algo nobo. Ta importante pa cada alumno bira consciente di esaki, tuma e timon den su man, haci su best y siña pa bida largo.
Mayornan ta hunga un rol importante den e proceso aki tambe. Ta importante pa mayornan bira mas consciente di e importancia di enseñansa pa nan yiu y pa nan mes. Siñamento ta tuma luga na scol pero tambe via computer, corant, television, via curso y na trabao. Lesa ta un abilidad hopi importante pa desaroya mirando cu e proceso di siña y acumula informacion pa un gran parti ta tuma luga via lesamento. Ta importante pa cada mayor tuma e timon den su man, ta consciente di cu siñamento ta importante, ta crea posibilidadnan pa nan yiu y nan mes siña, haci su best y siña pa bida largo pa ta un ehempel pa su yiu, pa mantene su trabao y pa por keda progresa.
E teamnan di maestro na scol ta e di tres grupo importante den e proceso di siña di un alumno. Maestronan mester siña pa compronde loke nan mester splica pero tambe mester studia e forma di siña di cada mucha den nan klas pa asina por brinda e alumno loke pe ta necesario den su desaroyo. E desaroyo di e alumno mester ta uno continuo y no por wordo para pavia cu cierto materia no a wordo caba den un klas.
Ora un mucha ta keda sinta, tur e materianan cu e sa caba ta para “warda” te ora e otro materianan ta comprendi y te ora e mucha por bay over pa e siguiente klas. Esaki ta frustrante pa e alumno y hopi demotivante. Den mayoría caso di keda sinta, e materia ta poni central y no e proceso di siña di un alumno. P’esei ta boga pa mastronan enfoca riba e nesesidadnan di e mucha desde comienso di e aña escolar caba y evita kedamento di sinta.
Hunto cu diferente gremio a inventarisa kico tur por wordo haci den enseñansa pa sirbi e nesecidadnan di e alumno y pa evita keda sinta. Tur directiva di scol a haya un carta cu e proposicionnan aki den un anexo.
A pidi e directivanan y nan scolnan pa studia esakinan y cuminsa discuti kico ya caba por wordo haci pa implementa e sugerencianan pa asina elimina kedamento di sinta grandemente, sirbiendo asina bienestar di nos alumnonan den tur nivel di enseñansa.
Siñamento y e gana pa siña mester ta parti di tur ciudadano di Aruba. Y Enseñansa pero tambe comunidad mester brinda e oportunidad pa siña y desaroya continuamente, sin stagnacion, na nos ciudadanonan.